text:
ATIA, como e voz di comercio, a wordo aserca pa un opinion tocante e situacion di Caya Grandi. Ta comprendibel cu e construccion cu a tuma lugar pa mas di dos anja den nos Caya Grandi tawatin su efecto negativo riba e negoshinan den e area directo. Despues di un periodo largo asina di construccion, e ta tuma su tempo pa negoshinan por recupera pero tambe pa e clientenan custumbra bek di hasi compra den e area aki. Manera ta conosi, hopi hende a evita e area aki durante e construccion extenso cu a tuma lugar.
Lamentablemente, e tram cu inicialmente tawata tin como proposito pa trese e turistanan, especialmente esunan cu ta baha for di crusero, den Caya Grandi y asina stimula benta na turista, no ta tin su efecto desea.
Tempo cu a bin cu e proposito di parti gobierno pa introduci parkeermeters, ATIA a conduci un encuesta entre un cantidad grandi di comerciante y e resultado tawata dividi 50%-50%, caminda mitar tawata di acuerdo y e otro mitar tawata en contra di e introduccion di parkeermeters. Loke si tawata un comentario di parti hopi comerciante den caya ta cu ya pa 8or di mainta, no ta tin lugar di para auto mas, hasiendo cu e opcionan di parkeer pa clientenan bishita Caya Grandi tawata hopi limita.
Encuanto e habrimento di Caya Grandi pa trafico durante oranan di anochi, ATIA ta di opinion cu e lo no tin efecto riba benta mirando cu den e orarionan aki mayoria negoshi den Caya Grandi ta sera caba. Al contrario, ta di lamenta cu e autonan lo susha e cayanan nobo cu azeta.
Otro factor afectando benta den Caya Grandi ta e shopping malls cu a lanta pafor di e area directo di Oranjestad. Nos ta premira cu e efecto aki lo sigi, mirando cu nos tin entendi cu tin mas shopping malls na caminda.
Como ATIA nos ta kere den free enterprise y cu tur negoshi tin nan derecho di opera libremente. Alabes, tin casonan extremo caminda en berdad mester bin cu cierto regulacion, manera por ehempel e negoshinan cu den cantidad grandi ta habri den barionan residencial. Den e caso di un moratorium pa tiendanan pafor di Caya Grandi, ATIA no ta wak esaki como un posibilidad realistico den e cuadro di free enterprise.
Como ATIA nos ta wak cu mester redefini Caya Grandi. Preferencia di e consumidor di awendia a cambia y lo sigi cambia. Como Caya Grandi mester tuma e preferencianan aki den consideracion, midi kiko e consumidor ta desea y pensa riba maneranan moderno y inovativo pa satisfase e preferencianan aki. Diversificacion di Caya Grandi tambe ATIA ta wak como un oportunidad. Trese establecimento di cuminda, terrasjes, etc. pa asina atrae mas actividad den Caya Grandi. Ademas, negoshinan lo mester evalua nan variedad di producto y con ta presenta e productonan nan un manera atractivo. E consumidor di awendia ta uno critico y exigente y mester wak con por adapta na esaki pa asina por maximimalisa benta.
ATIA den pasado a forma parti di e plataforma encarga cu Caya Grandi, pero despues cu e plataforma aki a cambia, no a wordo inclui mas. ATIA ta mas cu dispuesto na forma parti di e plataforma aki pa asina traha hunto riba ideanan, monitorea e desaroyonan di serca y asina hiba nos Caya Grandi dilanti.


c: text/html

text:
WILLEMSTAD – A prolongá e medidanan di corona ku dos siman. Un sla pa empresarionan, pero segun epidemiólogo Izzy Gerstenbluth “nesesario pa destruí e kurva”.
Esei ta e maneho di Kòrsou, pasobra Kòrsou no tin e espasio pa wak kiko ta sosodé ora hende bira malu. Pero ki ora i kon finalmente lo redusí e medidanan i unda e isla ta pará aworakí?
Esakinan ta e pasonan
Na promé instansha lo evaluá e medidanan ku tin influensha lokal. Den e fase aki Kòrsou ta aktualmente. Pa esaki mester a hasi tur preparashon, por ehèmpel riba tereno di kapasidat.
“Mester tin kama di kuido intensivo èkstra disponibel i médiko”, promé minister Eugene Rhuggenaath ta splika. Via un avion di Defensa e nesesidatnan pa 12 kama di Kuido Intensivo (KI) a yega Kòrsou. Tambe tin un barku na kaminda for di Hulanda ku médiko i material èkstra.
Apertura di fronteranan
Ora a tuma e pasonan aki sin muchu problema i si no ta trata di un oumento grandi di e kantidat di kontaminashon, lo wak e apertura di frontera.
Dia 13 di mart a sera esaki pa buelo oropeo i djis despues pa tur buelo. For di 30 di mart residente tampoko no por regresá na e isla. Tin eksepshon por ehèmpel pa spesialista ku ta bin duna asistensia, pero nan mester bai den karentena obligatorio dos siman.
Bèk pa e situashon normal?
E apertura di e fronteranan por lo pronto ta e último fase promé ku e situashon na Kòrsou ‘normalisá’, pero promé minister ta avisá ku e ora ei tambe bida lo ta diferente. Asina lo keda un prohibishon pa evento grandi i mester mantené dos meter di distansha na trabou i lugánan públiko.
Tambe den e tempu binidero lo sigui tèst hende riba e vírùs di corona i tin un karentena obligatorio na vigor pa hende ku tin chèns di tin e vírùs.
Plachi di dia
For di promé di aprel na Kòrsou e areglo di plachi di dia ta na vigor. Esaki ta enserá ku bo por sali pa hasi kompra òf bai botika riba e dianan ku bo lèter ta na turno. Bo lèter ta e promé lèter di e number di bo outo. Pa kada lèter a reservá dos dia di siman.

robotstxt: allowed

filter: keep


text:
Miembresia
Miembresia di un Credit Union ta konsistί di miembronan ku ta kompartί un base komun i ku a djὸin den un struktura di un kooperativa pa konhuntamente logra benefisionan finansiero.
Kiko ta un Credit Union?
Un Credit Union ta un organisashon ku tin un struktura di un kooperativa. Meta prinsipal ta pa promové sparmentu, brinda otro e oportunidat pa hasi fiansa ku kondishonnan fleksibel i invertí den e kooperativa. Miembronan, kendenan alabes ta doño di e kooperativa, ta kontrolá e Credit Union demokrátikamente.
Pa kiko KEP ta para?
Credit Union KEP ta brinda servisio profeshonal, kumbiniente, konfiabel i personal basá riba e nesesidatnan spesífiko di su miembronan. Ta aloká rekursonan finansiero i humano na e manera mas efisiente pa asina garantisá ku nos organisashon ta keda unu stabil, salú, seif i sólido ku kontinuamente ta desaroyá i ta sigui mehorá.
Den nos afan pa kumpli ku nesesidat di nos miembronan KEP ta boga pa, mediante mehorashon kontinuo, keda un paso dilanti pa loke ta trata desaroyonan den sektor finansiero i di nos kompetidornan. Ademas nos ta pone énfasis riba aspektonan edukativo ku ta stimulá i eduká nos miembronan.
Kon Kooperativa KEP ta funshoná?
Afiliando na KEP kompanianan ta duna nan empleadonan un alternativa sano, ku no ta basá riba ganashi manera otro institutonan finansiero ku si ta buska pa maksimalisá nan ganashi.
Di e manera aki nos ta kapas di ofresé interes mas abou pa fiansa, interes mas haltu pa spar i gastunan redusí pa nos servisionan.
Miembronan mes ta akshonista den kooperativa KEP. Na fin di aña ora KEP sera su buki i hasi reservanan , KEP ta repartí e surplus na fondo bou di su miembronan komo dividendo.
Komo ku nos ta bou di supervishon di Banko Sentral, miembronan por ta sigurá di e kontinuidat i solvabilidat di KEP. Nos ta un kooperativa sólido i konfiabel pa invertí bo sèn den dje. Komo miembro bo ta doño, no djis un kliente. Solamente miembronan por hasi uso di nos servisionan. Maneho di KEP ta tuma lugá demokrátikamente; kada miembro tin un voto, no opstante e kantidat di akshon ku e la akumulá.
Benefisionan di miembresia
Tempunan ekonómiko difísil ta pidi formanan kreativo pa akomodá e nesesidatnan variá di empleadonan. KEP ta ofresé un forma pa duna mas, sin gasta mas. Ora bo djòin KEP, bo por disfruta di e siguente benefisionan:
- Interes mas abou riba fiansa
- Interes mas haltu riba sèn di spar
- Mihó resultado di bo invershon kompará ku otro institutonan finansiero lokal.
- Un kombinashon úniko i atraktivo di produkto i servisio.
- Ningun gastu atministrativo.
- Kontesta rápido riba petishon di fiansa.
- Pago di dividendo riba surplus.
- Un forsa di kompra kolektivo fuerte ku ta duna mihó dil i balor agregá.
Benefisionan pa kompania
- Indirektamente bo empleadonan lo tin un pakete mas atraktivo di benefisionan sekundario.
- Empleadonan lo no pidi bo fiansa mas; nan ta preferá hasi nan fiansa na KEP.
- Aspektonan edukativo ku KEP ta ofresé lo yuda empleadonan desaroyá.
Kon afiliá?
Afiliá ta grátis, unabes bo a konsiderá e benefisionan di bira miembro di KEP, bo ta kla pa komprometé. Kompanianan ta afiliá grátis.
E úniko kondishon pa kompanianan ku ke djòin ta pa dedusί pagonan hasί na KEP for di salario di empleadonan i transferí esaki pa KEP. Miembronan si mester paga un montante chikí di 25 florin pa afiliá.
Unabes afiliá, miembronan ta kumpra nan akshon pagando un montante mensual. Di e forma aki nan ta akumulá akshon. Pues for di promé dia bo ta kuminsá forma bo portafolio kumprando akshon tur luna. Tur empleado por mira nan portafolio krese tur luna riba nan 'statement' personal. Miembresia ta duna derechi inmediato pa hasi uso di tur servisio di KEP. For di momento ku bo tin 3 luna afiliá na Kep bo ta bini na remarke pa hasi fiansa.
Pa afiliá ta fásil. Click riba e link aki i yena e formulario pa bo sign up online. Tambe bo por pasa libremente na ofisina di KEP.
Afiliá Grátis
Kiko ta Akshon?
Birando miembro di KEP bo ta invertí den e kooperativa kumprando akshon mensualmente.
Por kuminsá kumpra for di un mínimo di mitar akshon pa luna (25 Florin). Esaki ta enserá ku abo huntu ku tur sobra miembro por konsiderá nan mes doño di e kooperativa. Akumulando akshon bo ta bini na remarke pa haña dividendo na fin di aña ora tin un surplus. Un miembro por fia maksimal 5 bia e montante akumulá na akshon.


text:
Ornjestad-Jim Hepple, Presidente di AHATA a comenta riba e ultimo cifranan publica pa Banco Central relaciona cu turismo y su importancia den nos economia.
El a bisa cu e cifranan aki ta mustra cu turismo stay-over a aumenta cu riba 8% aña pasa y cu e placa cu turistanan a laga atras den nos economia a aumenta cu mas di 6%. E cifranan aki, segun Presidente di AHATA ta hopi consistente cu loke nan a wak den sector hotelero aña pasa, unda cu e prijs pa camber disponibel a aumenta cu 6% y e ganashi pa camber disponibel a aumenta cu 3%, esaki mirando cu e cantidad di cambernan a aumenta (cambernan di Holiday Inn a drenta den operacion atrobe y apertura di Ritz Carlton). Si mira e total di ganashi pa camber disponibel, es decir, tur e Dollarnan cu a drenta dor di benta di cambernan, esaki a aumenta cu 8%.
Jim Hepple den su declaracionnan a mustra cu AHATA ta sigui e liña di maneho stipula pa Minister Otmar Oduber, cual kier concentra riba aumento di calidad, enfocando riba e cantidad di placa cu turistanan ta laga atras, pero naturalmente sin lubida e cantidad, specialmente teniendo na cuenta cu cambernan adicional a bin acerca, manera ta e cambernan di Holiday Inn cu a habri despues di a pasa un periodo largo di renovacion, como tambe e apertura di Ritz Carlton.
Tambe e Presidente di AHATA a bisa cu en berdad a conoce un crecemento continuo den cifranan di turismo desde 2009 y esaki ta debi na e recuperacion di e crisis financiero mundial, pero na mes momento e ta bisa cu aña pasa (2013) por a mira cu e resultadonan a surpasa esunnan di 2005 y AHATA ta contento cu esaki y tur indicacion ta mustra cu industria di turismo lo sigui mira un crecemento continuo


text: Diasabra anochi a drenta informe di un accidente riba e caminda for di rotonde Ser’i Teishi pa bay Barcadera, mesora a dirigi polis na e sitio. Na yegada di e patruya na e sitio a bin constata cu aki ta trata di un accidente hit and run unda cu Chaffeur di un Kia Sportage ta declara cu chauffeur di un Toyota Corolla lo mester a haal e in riba Green Corridor y lo a rasca e S.U.V. E chauffeur di e Kia a yama polis dibiaha y a persigui e Toyota Corolla te casi yega e caminda di Barcadera. Polis a tuma declarashon di ambos chauffeur y a pidi presencia di polis di trafico tambe pa asina por saka afor si e chauffeur nan storia ta cuadra.


text:
Nuuk
Nuuk (na groenlandes, lit.: "E Peninsula"; na danés: Godthåb, lit.: "Bon Speransa") ta kapital y siudat mas grandi di Groenlandia, nashon konstituyente di Reino di Dinamarka, y e prinsipal sentro komersial, industrial, atministrativo y di transporte den Artiko. E tin un poblashon di 16.181 hende (estima na 2012). Fundá e 1728 pa e padre danés-noruegues, Hans Egede, ku a ser manda na Groenlandia pa e rei danés pa encontra e escandinavonan, Nuuk a desenvolve poko durante siglo, apesar di tin registra un konsiderable oumento di poblashon den ultimo añanan.


text:
ORANJESTAD, Aruba – Veld di S.V. Caiquetio a ricibi for di Arubaanse Voetbal Bond y Minister di Salud Publico, Cuido di Nos Grandina y Deporte, Dr. Carlos “Alex” Schwengle, algun bombio pa asina por cambia esunnan cu ta kima. E bombionan aki AVB a ricibi for di CONCACAF pa asina nan por yuda e organisacionnan di Aruba.
Un di e problemanan cu e clubnan tin cu ta dispone di luz, ta cu nan tin diferente bombio kima. “Pa cada bombio cu nos ta cambia, ta costa nos hopi placa. Den un combersacionnan cu nos tabatin cu CONCACAF tabata a base di kico nan por yuda nos futbol na Aruba”, Presidente di AVB, Ing. Richard Dijkhoff a expresa. Bombionan ta hunga un rol hopi importante pe clubnan.
CONCACAF a pone disponibel diferente bombio pe clubnan cu tin e necesidad pa cambia e bombionan kima. AVB acerca Minister di Deporte y Minister di Husticia haciendo peticion pa yudansa, unda a pidi e cooperacion di Brandweer pa cambia e luznan. Presidente di AVB ta sumamente orguyoso di por a contribui cu e clubnan.
Directiva di S.V. Caiquetio tabata sumamente contento di a ricibi e bombionan, pasobra nan mes tabata di acerca AVB pa pidi yudansa pa haya bombio nobo. AVB mes ta haci uzo di e veld di Caiquetio pa weganan di Mayor y Junioren. S.V. Caiquetio ta agradecido di e yudansa cu nan a ricibi.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
WILLEMSTAD – E lansamentu di e Registro di Esklabo ta yena un bashí grandi den e historia di sklabitut di Kòrsou, awor ku tur hende por buska nan antepasadonan online. Asina Frank Quirindongo, presidente di e Plataforma di Sklabitut i e Herensia di Sklabitut, ta bisa. “Ta te ora numa bo konosé bo pasado, bo por komprondé bo mes.”
Riba 17 di ougùstùs 2020, eksaktamente 225 aña despues ku e rebelion grandi di esklabo bou di guia di e luchadó di resistensia Tula a kuminsá, a publiká ocho registro di esklabo online. Archivo Nashonal a pone e archivonan digital disponibel riba nan website. E archivo ta kontené 21 mil registrashon for di 1839.
Video: Kim Hendriksen
E Registro di Esklabo no ta kompleto ainda. Segun Quirindongo ainda mester inkorporá e temporada di promé di yüli 1863, despues di sklabitut. “E ora ei nos por investigá kiko a sosodé ku e esklabonan liberá. Kuantu a bai Willemstad òf a keda na plantashi i kon despues nan a biba i traha.”
Laso di famia
Segun historiadó Jeanne Henriquez e buskamentu den e registronan por pone ku famia ta sera konosí ku otro pa promé bia. E interes di mas grandi Henriquez tin pa e bukinan di genealogia (famia). E bukinan aki ta ilustrá e mesklamentu di e diferente famianan.
E archivonan bieu, ku originalmente tabata skibí na man den diferente buki, entre otro ta indiká ken a muri promé ku 1863 i ken a hui. Henriquez: “E ocho registronan ta indiká tambe kuantu generashon a keda na un plantashi. Awor ku e archivo aki ta online, ta mas fásil pa verifiká informashon.”
Proyekto Sablika
Max Scriwanek, direktor di archivo nashonal. ta bisa ku lo ampliá e Registro di Esklabo i ku lo sigui un eksposishon tambe. Pa e proyekto aki e investigadónan – sientífiko, antropólogo, arkeólogo i historiadó – a skohe e nòmber Sablika. Sablika tabata e supuesto amiga di e luchadó di resistensia Tula.
Quirindongo i Henriquez komo investigadó sa di konsultá e archivo online. Pa hasi e Registro di Esklabo aksesibel pa tur hende, pronto Archivo Nashonal lo duna kurso online tokante kon mester buska den e database.


text:
Formulario pa denunsiá buelonan anulá
Risibi bo pago bek ora anula un buelo
Si un buelo, pa kualkier motibu, wòrdu kanselá pa un kompania aereo i komo tal e buelo en kestion no tuma lugá mas, mester ofresé e kliente e eskoho pa risibí su plaka bèk òf un bòn (voucher) pa un otro buelo. Esaki mester ta posibel tambe si e kliente a kumpra un pasashi ku ta “non-refundable”. Si pa motibu di restrikshon relashoná ku Covid-19 buelonan no por tuma lugá esaki ta pa risiko di e kompania aereo i no por ta posibel pa buta e risiko aki pa e kliente. Esaki ta mas ku lógiko komo e kliente a paga pa un biahe aereo ku e no a risibí.
EZ Air no ta tene su mes na e obligashon legal aki apesar di diferente petishon di Unkobon. E kompania aki pa mas ku un aña ta nenga redondamente pa debolbé un kliente su plaka pa un pasashi “non-refundable” ku a keda anulá. Pa kolmo si disidí pa debolbé e plaka di un pasashi “refundable” lo redusí esaki ku un multa.
Probablemente EZ Air ta sali for di e punto di bista ku su klientenan lo no hiba e kaso dilanti un hues pa motibu di e montantenan “chikí”. Unkobon ta haña esaki algu bochornoso. Unkobon no ta ekskluí e posibilidat ku otro kompanianan aereo tambe no ta paga e plaka bèk na klientenan di Boneiru pa buelonan ku a keda anulá pa motibu di Covid-19. Komo tal Unkobon ta bai inisiá ku un akshon den kual ta hasi un yamada na tur esnan perhudiká pa raportá esaki na Unkobon.
Yamada
Si un kompania aereo a anulá bo buelo i si bo no a risibí e eskoho pa haña bo plaka bèk òf un bòn pa un otro buelo òf e kompania aereo ta nenga di debolbé bo plaka, raportá esaki na Unkobon.


text:
Coleccion
E coleccion di ANA ta ensera archivo den forma di documento, potret, material audio-visual y digital.
Entre otro tin:
- Archivonan di Gobierno
- Archivonan priva
- Coleccion(nan) di potret
- Coleccion(nan) audio-visual
En total Archivo Nacional Aruba ta maneha y cuida:
- mas cu 15 kilometro di archivo
- mas cu 1250 VHS y U-matic tapes
- mas cu 100 mil potret
Coleccion
Archivo Potret Audio-visual Digital
Omeka
Omeka ta un website di potret y documentonan historico di Aruba. Por medio di e website aki potretnan y documentonan historico di Aruba lo bira disponibel online.
Link: aruba.omeka.net


text:
KRALENDIJK – Departamentu di Salubridat Públiko a lansa, huntu ku Fundashon Mariadal, e Drive-Thru di COVID riba 14 di aprel último. Meta di e COVID Drive-Thru ta pa tèst un kantidat mas grandi di persona. Dor di esaki por atkirí mas konosementu tokante e sirkulashon di e vírùs di corona na Boneiru.
Bentaha di COVID Drive-Thru
E bentaha di e COVID Drive-Thru ta ku por a provee un situashon di tèst seif i ku privasidat, kaminda hende por a mèldu nan mes dirèkt pa e tèst, tambe si tabatin kehonan leve di salú, segun Fundashon Mariadal.
Ta ehekutá e tèstnan riba petishon di dòkter di kas a base di un definishon di e kaso. E definishon di e kaso tabata: kentura i/òf tos i keho respiratorio den kombinashon ku un biahe pa un area di riesgo òf kontakto ku un pashènt di COVID-19.
Oportunidat pa tèst atrobe
Riba djamars 5 i djaweps 7 di mei atrobe e Covid Drive-Thru ta habrí. E orarionan pa tèst ta di 4or te 6or di atardi, solamente ku sita. Pa traha un sita por yama number di telefòn 715-8900 ext. 1528. Pa kada vehíkulo por tèst dos persona riba e vírùs di corona.
E tim di tèst di Fundashon Mariadal i e Departamentu di Salubridat Públiko ta satisfecho ku e método di trabou i e reakshon for di komunidat.


text:
Door: Mariano Luis Heyden
Konfirma: Dean Rozier a anunsia su retiro for di politika (pa awor aki) Mi ta retirá pa awor for di polítika ku e deseo, pa meskos ku ami a hasi kasi dos aña pasa, kara nobo drenta polítika pa duna un aporte na konstrukshon di un nashon fuerte i sólido. Un mensahe na esnan ku ke drenta y aportá: “Realidat ta keda pa esnan ku drenta polítika pa venga òf drecha nan posishon finansiero lo bira rehen, komplikando nan posishon pa por tuma desishonnan basa ribanan konsenshi i na bienestar di nan Pais”.


text:
Barranquilla2018News
Michael Rasmijn a competi ayera
E la competi den e semifinal di 400m
Manera ya nos a anticipa, ayera e atleta Michael Rasmijn a competi ayera den e semifinal di 400m aki den e Weganan Centroamericano y del Caribe Barranquilla 2018. Michael tabata den e prome grupo di 4 pa sali y busca un lugar den e final.
Na su banda e tabata tin dos atleta reconoci den e distancia aki, cual ta di Colombia y como tambe di Jamaica. Cu a logra clasifica tambe pa e final, e mes a termina na di 5 lugar cu un tempo di 48.85 seconde. Den un conversacion cu Michael e ta splica cu apesar di no a logra e mihor resultado, e ta sinti su mes bon y completamente recupera di un lesion cu e tabata tin algun tempo atras. Mas cu claro contento cu den un anja di tempo a logra baha su tempo cu 2 seconde. Pues lo traha duro pa den e siguiente anja un biaha mas baha 1 pa 2 seconde.
Aworaki e atleta di Aruba lo bolbe bek pa Hulanda y tuma un descanso cortico pa despues inicia train bek den luna di october, den preparacion pa Weganan Panamericano.


text:
Ya ta confirma caba den corto tempo cu POR lo ta e alternativa, e cambio cu pueblo kier mira, logrando nos cantidad di firma den un tempo record di 6 ora. Un ekipo cu a demostra di tin e capacidad, e candidatonan y e programa cu pueblo kier mira. E cambio awe ta real, pasobra POR oficialmente ta bay urna electoral dia 22 di september proximo pa prome biaha y lo marca historia. Como candidato riba e plataforma nobo aki mi ta sintimi orguyoso di por brinda mi expertisio den ramo di deporte pa asina trece bek e deporte cu pa ultimo añanan a wordo totalmente neglisha. Mi compromiso ta esaki, cu apoyo di boso mi lo por logra e cambio.
Den e 7 lunanan cu mi tin, desde cu POR a wordo funda mi a bin ta scuchando y formando mi contribucion pa cu nos comunidad. E dolor ta grandi eyfo, specialmente den nos grandinan, mamanan soltero y nos hubentud. Mi compromiso ta netamente cu e gruponan aki. Mester provee mas facilidadnan pa nos hendenan di edad por move y haya nan salud. Mester pone tur energia den alivia y mehora e posicion di nos mamanan soltero. Mester brindanan e oportunidad pa por prepara nan mes y tin e recursonan cu nan yiunan por crece den un ambiente sano y proteha di e influencianan malo cu ta afecta nos sociedad. Pesey deporte mester bira un parti integral importante pa e proximo gobierno cu nos lo bay forma parti di dje. No tin tempo pa perde, nos mester di imediato tackle e gruponan aki pa asina nos por sanea nos sociedad y crea un animo di speransa den nos mamanan soltero y proteha nos hubentud di e ala di criminalidad cu ta suta nos isla. POR ta cla pa e reto aki, ami ta cla pa asumi mi responsibilidad duna na mi door di e votadornan. Bo kier mira e diferencia? , bo kier mira bo yiunan eherce deporte den nan bario cu guia profesional/ bo kier mira bo mayornan, nos hende grandi nan move den un ambiente sano y na unda nan calidad di bida ta mehora? Bo kier mira nos scolnan, nos centronan di bario, nos hubentud sali pa dilanti? Anto POR ta bo solucion y mi persona den mi calidad di maneho di deporte pa e ultimo 34 aña ta compromete mi mes cu e reto aki.


text:
Ora nos ta papia di deporte den su totalidad, nos tin di cuminsa na stimula deporte escolar. Deporte escolar mester bira e instrumento pa motiva mas mucha pa drenta deporte organisa na Aruba. Lamentablemente e ultimo añanan por a mira deporte escolar bay atras den participacion pero sigur tambe den calidad. Por a tuma nota di ideanan noble cu a ser treci dilanti manera e idea di televisa deporte escolar y tambe implementa Olimpiada Escolar, pero e raiz di e problema mes no a ser atendi unda cu no a ser busca e motibo pakico e participacion a baha drasticamente sin conta e calidad di competencia.
Motivacion y participacion
Un di e problemanan mas grandi ta e motivacion pa participacion. Den deporte escolar e docentenan ta hunga un rol importante den esaki. Dia pa dia nan trabou den klas ta bira mas pisa y ta exigi mas di nan den oranan despues di scol pa traha riba nan trabaonan pa e siguiente dia. Otro aspecto ta cu den hopi scol den cuerpo di docente no tin experencia cu deporte organisa y sigur con pa traha cu e muchanan cu ta hunga un rol importante. Hopi docente cu semper a participa pa añanan hamas a ser reconoci pa e trabao boluntario cu nan ta haci pa e mucha. Hopi di nan ta laga nan yiunan un banda pa dedica tempo na nan y pa atardi y anochi train mucha, pero hamas nan a haya ni un reconocemento pa nan trabou y hopi di nan a stop di participa, cu e consecuencia cu otro docentenan na scolnan no a sigui e trabaonan cu nan tabata haci y asina hopi scol no a participa mas. Hopi biaha tambe falta di organisacion y bon planificacion di periodo di weganan tambe ta hunga un rol importante.
Mehora calidad den deporte
Falta di infrastructura, material y conocemento tambe ta hunga un rol importante pa mehora calidad y participacion. Tin scolnan na Aruba cu ainda no tin nan gymzaal propio y otronan nan gymzaal ta den hopi mal estado cu vloernan deplorabel. Tambe por ehempel pa practica e deporte di atletismo no tin e infrastructura ni na scol ni cerca mayoria di e scolnan pa por practica. Scolnan ta carece di material deportivo cu ta haci dificil pa train mucha optimalmente y sigur falta di placa ta hunga un rol importante pa yega na uniform pa participa. Otro aspecto importante ta conocemento con pa siña e muchanan lo basico di cierto deporte den staff di e scol. Enberdad mayoria di scol tin un docente actual di gym cu a caba IPA den e proyecto di Movecion y Salud, pero hopi falta conocemento di con pa siña e hoben lo basico di cierto deportenan manera futbol, basketball, volleyball, atletismo etc. Tambe e falta di un planificacion deportivo (curiculo deportivo) pa scolnan pa formacion di e hoben den deporte na scol tambe ta hunga un rol importante.
Desaroya deporte escolar
Nos di MEP ta kere den stimula participacion, den percura pa mehora facilidadnan deportivo escolar unda lo bay renoba gymzaalnan y haci nan optimal pa uso diario. Tambe lo crea den barionan infrastructura cu scolnan por usa pa practica por ehempel atletismo, futbol etc. Nos lo percura pa materialnan necesario pa practica optimalmente y sigur uniform pa scolnan. Lo percura pa premionan atractivo pa participacion di scolnan y sigur duna reconocemento na esnan cu ta dedica nan tempo liber na deporte escolar. Banda di esaki lo percura pa duna cursonan di upgrading na e docentenan cu ta percura pa deporte na scol unda cu docentenan di klas tambe lo por participa y siña lo basico pa por train e muchanan den cierto deportenan y lo destina pa cada distrito un instructor cu tin di percura pa desaroya deporte escolar den nan area destina. Lo percura pa un curiculo deportivo y tambe IBISA lo mester bay hunga un rol hopi importante den desaroyo di deporte escolar y mercadeo di deporte escolar ta algo esencial.
Una bes cu tin esakinan mi tin sigur cu participacion lo subi drasticamente y alavez e calidad di competencia lo ta uno halto y sigur cu lo por bay na televisa esaki pa mayornan cu ta traha tambe por sigui esaki.


text:
Monarkia constitucional
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Un monarkia constitucional (Papiamentu: monarkia konstitushonal) ta un forma di monarkia caminda e soberano ta eherce autoridad segun un constitucion escrito of uno no-escrito. Monarkia constitucional ta diferencia su mes cu monarkia autoritario di cual e monarca constitucional ta mara na e limitenan preskirbi dentro di e cuadra di ley pa por eherce su poder y autoridad. Monarkianan constitucional ta varia entre paisnan manera Liechenstein, Monaco, Morocco, Kuwait, Hordania y Barein, caminda e constitucion ta duna e soberano poder discrecionario substancial y paisnan mane Reino Uni, Hulanda, Belgica, Spaña, Suecia, Malasia y Hapon, caminda e soberano tin menos poder personal pa eherce nan su autoridad.


text:
Tokante RCN/OCW
RCN/OCW ta representashon di ministerio di OCW na Hulanda Karibense.
RCN/OCW ta señalá, informá i konsehá ministerio tokante e grado ku por apliká e metanan di maneho lokalmente. E tim di RCN/OCW ta informá i sostené tur partido konserní den ehekushon di Agènda di Enseñansa Hulanda Karibense.
RCN/OCW ta bini ku proposishon tambe tokante desaroyo òf adaptashon di maneho di enseñansa na Hulanda Karibense.
Responsabilidat di RCN/OCW
- Implementashon di maneho di OCW i lei i regulashon
- Koordinashon/supervishon/koordinashon ehekushon masterplan pa edifisio pa instituto di enseñansa
- Ehekushon di Lei Finansiamentu di Estudio BES (Wet Studiefinanciering) na nòmber di DUO
- Ehekushon di tarea na nòmber di Komisariado pa Medio di Komunikashon
- Ehekushon di tarea na nòmber di Konseho di Èksamen
Tim RCN/OCW
E tim di RCN/OCW ta konsistí di 5 kolaboradó di maneho séniòr, un konsehero di komunikashon séniòr, dos hende pa ehekutá finansiamentu di estudio, un supervisor di proseso pa alohamentu edukativo i un asistente di gerensia, bou di guia di hefe di servisio. Na Bonaire tin nuebe miembro di e tim en na Sint Eustatius tin dos.
Partner di kolaborashon
Banda di e skolnan i ministerio tin basta partido aktivo den enseñansa na e islanan. Por haña un bista di e partidonan ku ta kolaborá riba página Samenwerkingspartners (met hyperlink naar pagina “Samenwerkingspartners”)


text:
WILLEMSTAD – “PAR no ta djis djòin; ta ku e fail di Ekonomia nos ta bai hasi e diferensha”, asina e presidente di frakshon di e partido hel ta bisa ora ku djadumingu anochi e presentashon di e akuerdo di gobernashon a kaba.
Su dos asientonan ta duna legitimidat demokrátiko na e koalishon di PS, PNP, PAIS i miembro di Staten independiente Glenn Sulvaran.
For di elekshonnan di oktober 2012 hopi a kambia den e komposishon aktual di Staten. Miembronan anterior di PAR Glenn Sulvaran i Omayra Leeflang meskos ku Marilyn Moses di PAIS a bandoná nan partido i bai ku nan asiento. E ganadó di mas importante di elekshon, Helmin Wiels, tabatin un di sinku parti di tur voto i a asasin’é.
Legitimidat
Tòg Jesus-Leito ta haña ku no tin motibu pa bai bèk serka e votadó i asina haña legitimidat pa un gobièrnu nobo. “Komunidat a aserká nos, pa medio di komersio, sindikatonan i ‘captains of industry’, ku e pais tin nesesidat di stabilidat; elekshonnan nobo lo para tur kos”, segun Jesus-Leito. “Esaki ta demokrasia, nos ta hasi uso di e posibilidatnan ku tin.”
PAR tabata ke pa Marvelyne Wiels kita komo minister plenipotensiario. Ainda e partido ke esaki. Pero Jesus-Leito ta rekonosé ku e puesto ta pertenesé na ministerio di Asuntunan General, bou di promé minister i pései ta na enkargo di Pueblo Soberano: “Bo no por haña tur kos, pero nos a hasi palabrashon adishonal sí tokante su papel den Kas di Kòrsou.”
Kiko e papel ei ta nifiká lo sali na kla e siman binidero. Meskos lo sali ta kon PAR lo bai hasi e diferensha na Ekonomia, e puesto ku e lo haña. E nòmber di e minister ei ta konosí: èks diputado i yu pródigo Eugène Rhuggenaat ta bèk. “Bon mirá nunka e no a bai kompletamente”, Jesus-Leito ta bisa.
Outor Dick Drayer


text:
E ultimo wega di siman 2 den Division Honor tabata entre e actual sub-campeon di Aruba Deportivo Nacional contra SV Caiquetio, un ekipo cu mester a lucha te na final di campeonato pasa pa logra keda den e Division maximo di Aruba su futbol. Nacional ta bin di a empata cu e campeon di Aruba Dakota den nan wega previo y Caiquetio tambe for di un empate contra Estrella.
Nacional a cuminsa ta controla e bala mas cu un Caiquetio cu no necesariamente a sinta warda patras den defensa, mas bien Caiquetio a tira den ofensiva asina cu nan tabata por cu un bon wega di pressing combina cu defensa di zona. Nacional transportando e bala mas, esey tabata di spera, y ta penetra na varios ocasion tempran pero Caiquetio tabata hopi bon organisa den defensa.
E defensa di Nacional tabata hopi dificil pa penetra den e wega tambe aki mane Caiquetio a realisa, pero e arma secreto di e oncena di Paradera ta pa aplica bon tironan di distancia, pakiko no? Esey ta un arma legitimo den futbol, si bo tin’e use! Caiquetio a use na varios instancia tempran den wega y a duna fruta na minuut 18, ora cu Jefferson Lopez a los un tiro di distancia pa sorprende portero Jose Cruz di Nacional pa hasi e wega 1-0 na fabor di Caiquetio.
Despues di e gol di Lopez, Caiquetio sorprendentemente toch a sigui pusha dilanti, cu mas tiro peligroso riba porteria y mas salbacion di Jose Cruz, practicamente soprendiendo Nacional, kitando e inicitiva di wega. Te cu minuut 31 ta parce cu Nacional no por a decifra e oncena di Paradera y ora nan ataka nan ta encontra cu e defensa bon para y organisa.
Na minuut 34 Rensly Tromp di Nacional ta haya un tremendo chens pa empata e wega pero e bala ta bai net na banda di palo di gol. E Dragon nan a sigui insisti y ta lansa atake tras di atake, conhuntamente cu un wega mas fisico for di e punto aki, pero, di ‘algun manera of otro’ Caiquetio a sabi di defende bon pa mantene e wega na nan fabor, asina tambe halftime ta bai aden, Nacional 0 Caiquetio 1, un resultado sorprendente te na momento ey!
E di dos tempo a sigui den mesun rumbo pa Nacional, cu a sigui insisti den pusha dilanti pa busca pa cambia e cara di e wega aki. Atake tras di atake no a duna resultado concreto pa e ekipo Nortero, Caiquetio a sabi di hasi nan mesun atakenan tambe pero a keda limita na tira di pafor di doelgebied, tin biaha bastante efectivo. Nacional a sigui ta dominando y despues di e salida di Raymbert Bikker for di e partido na minuut 56, e defensa Indjan a perde un poco disciplina den nan organisacion. Mas e tempo pasa mas e wega potente di Nacional a cuminsa impone tambe, mientras cu Caiquetio a disminui hopi den nan condision fisico.
Na minuut 63 alfin e dam a kibra y Quincy Clarissa a anota e gol di empate pa Nacional. Net un minuut despues pa colmo bala ta dal den tubo di Caiquetio pa evita Nacional bai ariba 2-1. Yegando minuut 75 ya Nacional tabatin dominio casi completo di e wega, Caiquetio tabata hasi ‘todo por todo’ pa mantene e empate y e punto di oro contra un ekipo poderoso mane Nacional y tambe nan condicion fisico habitual. Na minuut 76 alfin Nacional su trabou duro ta duna fruta y nan ta bai ariba 2-1 cu un gol di Colmenares.
Remarkable ta cu apesar di nan falta di condicion fisico pa contra-aresta Nacional, Caiquetio toch tabatin algun yegada y tiro riba e gol contrario, pero sin duna resultado. Nacional mes a bolbe coi nan ritmo di wega relampago pa sigura e tres puntonan aki cu yegadanan hopi peligroso den e ultimo cinco minuut di wega, evitando e empate di Caiquetio, tirando dilanti. Nacional a hera amplia e marcador na minuut 89 den pia di Ignacio, pero t’asina mes e anotacion ta keda te cu pitaso final. Un bon wega, atractivo y competitivo, Caiquetio cu hopi balentia pero e forsa y bon wega di Nacional a impone akinan. Nacional a keda awor cu 4 punto den top cuatro riba e tabla di clasificacion. Caiquetio ta keda un punto, pero cu hopi speransa den e campeonato aki despues di e wega aki.


text:
Oranjestad-Diahuebs dia 20 di maart representante di Universidad di Corsou Dr. Moises da Costa Gomez(UoC), Universidad di Aruba (UA), Universidad di St. Martin (USM) y Instituto Pedagogico Arubano (IPA) a firma un combenio di cooperacion, e asina yama UniCarib. Pa hopi tempo caba esaki tabata un deseo di cada partner. Locual cu e institutonan tin en comun ta, cu nan ta ofrece enseñansa superior den region di Caribe of den Reino Hulandes. Nan ta mira e necesidad pa reforsa educacion academico y investigacion pa e universidadnan Caribe-Hulandes y otro institutonan di enseñansa superior den region. Door di intensifa e cooperacion mutuo, e partnernan ta kere di por yega mas cerca na otro pa realisa e meta aki.
Segun e acuerdo, e parternan lo aspira pa coopera pa reforsa enseñansa y investigacion den sentido mas amplio. E tres universidadnan y e instituto pedagogico lo explora e posibilidadnan pa ofrece programa educativo nobo, haci intercambio academico y cuminsa cu un programa di investigacion colaborativo. E partnernan lo busca cooperacion substantivo di personal di nivel halto y training pa studiante, transformacion di logronan scientifico y tecnologia encuanto IT E-learning y biblioteca. Cada forma di cooperacion specifico lo ser poni den un combenio di acuerdo cu lo elabora riba detayes. E combenio tin un duracion di dos aña den cua intencion ta pa renoba esaki automaticamente despues di evaluacion.
Pa e partnernan den UniCarib, Maestro Kompas ta e prome proyecto di e cooperacion mutuo desea. Proyecto Maestro Kompas ta iniciativa di y ta controla pa Ministerio di Educacion Hulandes (OWC). Maestro Kompas tin e tarea pa sigura e desaroyo structural y garantisa e calidad di nivel di educacion di Caribe cu ta forma parti di Hulanda. E programa di desaroyo ta encera tur tipo di actividad educativo, variando di profesionalisacion di docentenan den region. Alabes explora riba metodo nobo pa ofrece programanan educativo. Tur e partnernan envolvi den UniCarib primordialmente a expresa nan intencion pa establece , en cooperacion cu Maestro Kompas, un plataforma cu ta haci posibel pa studiante den Caribe sigui estudionan acredita di Maestro na nivel di Bachelor. E programa lo ta ambos na Hulandes y Ingles. Bunita di e programa ta cu e ta uno ‘blended’ cual ta haci cu e studiantenan por studia den nan region y no mester sali pa exterior. Cada partner di UniCarib ta responsabel pa e ehecutacion di su programa. Den e prome siman di April 2014 e partnernan lo contra na UoC pa yega na un acuerdo con pa sigui cu e proyecto Maestro Kompas.


text:
Oranjestad-Biblioteca Nacional ta organisa su Programa Vacacional di Lesamento pa asina promove buki y lesamento, manera tur aña. E aña aki a scohe pa e participantenan mes scohe un buki y conta locual el a lesa.
Esaki lo tuma lugar tur diahuebs den luna di juli, cuminsando dia 10 di Juli te cu dia 24 di Juli,
na Verteltoren na Biblioteca Playa. Na Biblioteca San Nicolas di dia 9 di juli te cu 23 di juli.
E ta pa muchanan di 8 – 12 aña di edad. E orario lo ta di 3 pa 4 or di atardi.
Clausura ta na Playa diahuebs 31 di juli y na San Nicolas diaranson 30 juli, unda ta bay tin un progama special pa e muchanan cu a participa durante e 3 simannan
E muchanan mester bin biblioteca prome cu diabierna dia 4 di Juli pa nan por fia tres buki pa e programa. Nan mester ta miembro di Biblioteca Nacional Aruba. Si nan no ta miembro ainda por registra como miembro, e mayor ta trece un ID valido y kaarchi di AZV di e mucha.


text:
Oranjestad-Eagle Beach — Sabrina Wilson Barrett, 18, hospedando cu su miembronan di famia na La Cabana Beach Resort & Casino, ta un damita hoben cu un curason grandi. Pa su proyecto di scol na 2013, el a cuminsa traha armband y coyar, traha di materialnan natural, bendiendo nan na e resort y dunando tur e placa recauda na e instancia caritativo local Turtugaruba.
E lucha di e turtuganan Caribense, cu ta bringa pa sobrevivi contra e desaroyo moderno di playanan, y e necesidad di concientisa tur hende tocante e proteccion pa turtuganan di lama rond di mundo, a conmove Sabrina pa drenta den accion y a inspir’e pa traha piesanan di joyas atractivo na man, pa yuda recauda fondo pa e fundacion.
Turtugaruba ta un fundacion caritativo pa e conservacion di turtuga di lama y nan habitat den e region Caribense, specialmente riba y rond di Aruba. Turtugaruba ta un miembro orguyoso di e Wider Caribbean Sea Turtle Conservation Network (WIDECAST). E fundacion ta raporta cu cuater especia di turtuga di lama por ser mira ta pone webo akinan, esta e Driekiel, Dermochelys Coriacea, for di Maart te Juli, e Loggerhead Turtuga, Caretta Caretta di Mei pa Augustus, Hawksbill Turtuga, Eretmochelys Imbricata di Juni pa November y e Turtuga Berde, Chelonia Mydas di Juni pa Oktober.
E rayonan caluroso di e solo ta tene e webonan cayente, e fundacion a informa, den e neishi cu ta dera den e santo moli durante incubacion. E turtuganan chikito ta sali despues di 2 luna, den e periodo di 45 pa 70 dia, dependiendo riba e especia. Pa mas informacion tocante e conservacion di turtuga di lama na Aruba, bo por manda un email pa turtugaruba@hotmail.com


text:
Oranjestad,– Subway Aruba ta conoci pa ta e fastfood di mas saludabel rond mundo caminda cu nan ta ofrece pan, salada, flatbread, wraps y soppi cu diferente tipo di ingrediente. Subway ta conoci pa ofrece tur nan productonan fresco caminda cu loke bo pidi ta wordo prepara bo dilanti. Ademas di esaki Subway ta promove movecion y semper ta percura pa mantene nan servicio y nan calidad na esun di mihor.
Banda di esaki Sublicious Aruba N.V. ta un compania cu semper ta inverti den e desaroyo y conocimento di su staff. Esaki tawata e caso tambe na comienso di siman caminda cu tur managers a sinta hunto pa tuma un curso caminda cu tecnicanan mas avansa y nobo cu ta wordo usa den Subway a wordo presenta. E curso aki a wordo duna pa Sr. G. Hernandez kende a bin for di Merca.
E meta di e curso aki ta pa mantene staff y personal di Subway bon informa di e cambionan di mas nobo como tambe pa mehora e conocemento. Ademas nan ta papia di e forma con pa mantene un bon servicio y duna informacion na cliente den tienda. E curso aki a consisti di un parti teoretico y practico caminda cu na ultimo nan a ricibi un demostracion den tienda di locual a wordo presenta mainta pa asina aki sigura cu por trece tur loke cu nan a sinja den practica.
Tur participante a ricibi un certificado na final di e curso como prueba cu nan tuma parti di e curso aki.
SUBWAY ARUBA tin 8 localidad parti strategicamente ariba nos isla. 7 di nan ta habri tur dia di 730am pa 11pm. Esakinan ta Cura Cabai, Savaneta, Sta. Cruz, Paradera, Palm Beach, Alhambra, y Seaport. Subway Certified ta habri di dialuna pa diasabra di 8am – 430pm. Sigui tur desaroyo di SUBWAY via http://www.facebook.com/SUBWAYARUBA y ariba twitter na @SubwayAruba y kedabo bon informa.


text:
Maneho financiero di Boneiro ta preocupa Cft
Colegio Ehecutivo ta confronta reto grandi riba tereno di maneho financiero y mester tuma medida pa formalisa maneho di tereno. Colegio di supervision financiero di Boneiro, Sint Eustatius ySaba (Cft) a indica esaki den su combersacionnan cu Colegio Ehecutivo. Ademas Cft ta conseha Boneiro pa traha un plan di gasto pa e reservanan acumula di e ultimo añanan.
Tin informacion positivo tocante e recuperacion speraden e di dos semester di aña na Boneiro. E cantidad diinfeccion di coronavirus ta bou di control, parcialmente a consecuencia di un grado relativamente halto divacunacion. Recuperacion di turismo lo conduci naingreso fiscal mas halto pa Boneiro. Den e prome kwartaal di 2021 e entradanan relaciona cu turismotabata USD 0,5 miyon menos cu loke a presupuesta. E expectativa ta cu e entradanan aki, incluyendo ingreso fiscal, lo aumenta den e di dos semester di 2021.
Boneiro no ta progresa suficientemente riba tereno di maneho financiero. Accountant a emiti un abstencion di opinion pa e cuenta anual di 2020. Actualmente ta ehecutando un actualisacion di e plan di mehoramento di maneho financiero. Debi na retraso den mehoramento di maneho financiero, ya un declaracion aprobatorio di accountant pa 2021 no ta parce factibelmas. Ta di gran importancia pa Boneiro tuma e medidanan necesario den su maneho financiero y trahapa logra un declaracion aprobatorio di accountant pa 2022. Cu yenamento di dos funcion importante -Hefe diFinansa y Secretario Insular- Cft ta spera cu Boneiro lo tuma e stapnan necesario.
Ora cu a aproba e presupuesto, Ministro di Asunto Interno y Relacion den Reino (BZK) a pone, entre otro, como condicion, cu Entidad Publico Boneiro lo stipula rapidamente su maneho di tereno. Sinembargo, e nota preliminar (kadernota) pa maneho di tereno tin bastatempo caba na Conseho Insular. Entretanto e fechanan limite respectivo di 31 di december 2020 y 30 di april 2021 pa aprobacion di e maneho ey a pasa caba.
Cft a haci un bishita na Boneiro dia 29 di juni 2021 y a hiba combersacion cu Colegio Ehecutivo, Conseho Insular, e Representante di Reino suplente y e Directordi Programa di e Acuerdo di Gobernacion.


text: Diaranzon madruga a drenta informe di un caso di intencionalmente pega un auto na candela na Jan Flemming mesora a dirigi un patruya na e sitio. Na yegada di e patruya a bin compronde cu aki ta trata di un persona na preto bisti y cu hoodie a cana yega na un cas cu paña y fuel den bleki un lighter den man bay pone esakinan riba e dak di auto y purba pega esaki na candela, pero debi na cachonan alerto cu tabata blaf a lanta e habitantenan y e tata a wak claridad parti patras di e cas y mesora a core sali bay pafo y a wak vlam riba dak di su auto ela core pasa man pa e slang y basha awa pa paga e candela. Polis a abisa recherche cual durante e oranan di dia lo pasa sigui cu e investigacion.


text:
ORANJESTAD – E di dos fase pa start e e refineria di Aruba por lo pronto a para. E insiertitut na Venezuela i e sanshonnan merikano ku poko tempu pasá a bira mas skèrpi ta pone ku ta difísil pa eksplotadó Citgo Aruba haña finansiamentu, e doño, Refineria di Aruba, ta bisa.
Pero Aruba tabata sa ora el a tuma Citgo Aruba komo eksplotadó nobo di e refineria, ku lo a bini problema. Pa motibu di Citgo su empresa mama venesolano PdVSA i e situashon polítiko den e pais di prosedensia. P’esei no tabata un sorpresa grandi ku por ehèmpel Estádos Unídos a kuminsá pone sanshon.
Riba 28 di yanüari a eksaserbá e sanshonnan atrobe pa PdVSA. Pasobra Estádos Unídos no ke pa e ganashi di Citgo disparsé den saku di gobièrnu-Maduro. Nan mester bai pa e presidente interino ku sosten Juan Guaido. P’esei tur loke ku Citgo gana mester pone riba un kuenta blòkiá. I esaki ta toka Citgo Aruba tambe.
Direktor di Refineria di Aruba Alvin Koolman ta bisa ku promé minister arubano lo trata di hasi tur loke e por pa konvensé e merikanonan ku no tin plaka ta bai PdVSA mas. For di fin di yanüari no tin niun kontakto mas ku e hendenan di PdVSA ku Maduro a pone na Aruba i e último di nan lo bai Venezuela bèk e luna aki,
Aktualmente tin 300 hende ta traha na e refineria, mitar di nan den servisio i sobra a base di kòntrakt. Ta espesialmente e kuater kompanianan kontratista ku ta sufri bou di e sanshonnan i e paramentu di plaka, Koolman ta bisa. Nan trahadónan ta haña nan fòrsá di keda kas.
Wèlga sin struktura
Sindikato IOUWA (Independent Oil Workers Union of Aruba) e siman aki a menasá di pone trabou abou pa motibu di falta di komunikashon tokante e situashon den e refineria, tambe for di gobièrnu. Un wèlga asina lo tin konsekuensia pa avion tambe pasobra lo no suministra kombustibel e ora ei, segun e sindikato.
Koolman ta bisa ku e yamada ei ta ‘iresponsabel’ pasobra sigur no ta asina ku un wèlga asina lo para tur kos na Aruba. “Un wèlga desorganisá ta peligroso tambe, espesialmente awor ku mester di finansiamentu pa laga e di dos fase sigui.”
‘Ta p’esei Kòrsou a rekonosé Guaido komo presidente interino promé ku Hulanda’ – Alvin Koolman, direktor di Refineria Aruba
Na mart lo sali na kla kuantu e di dos fase mester kosta i kuantu personal ta nesesario p’e. Ta e intenshon pa na 2020 e refineria habri atrobe komo upgrader di zeta krudo venesolano. I Koolman no ta duda esaki, no opstante e insiertitut aktual.
“Venezuela mester di Aruba pa realisá su plannan di zeta i gas.” Esaki ta konta pa Kòrsou tambe, e ta bisa. “Pesei bo a mira tambe ku e promé minister di Kòrsou a rekonosé Guaido komo presidente interino promé ku Hulanda. Pa motibu di e interesnan di e refineria aya.”


text:
53-2019 – No tin claridad riba cambionan cu por wordo introduci: KvK ta expresa preocupacion riba e introduccion di Fase 2
Oranjestad – Camara di Comercio y Industria di Aruba (KvK) tin entendi cu Gobierno di Aruba kier pusha fase 2 di e reforma fiscal entrante 2020 pero KvK no a ricibi ningun informacion nobo riba detayes di e fase 2 y e cambionan cu gobierno lo kier introduci. KvK a tene reunion cu Departamento di Impuesto pero no a haya ningun informacion for di Minister di Finanza y Economia riba e topico.
Ta reina hopi incertidumbre cerca e comerciantenan den e pasonan cu Minister lo kier tuma. Mester tin confiansa mutuo entre sector publico y sector priva pa asina por yuda drecha e economia di Aruba. KvK ta desea di obtene e contenido di fase 2 di e reforma fiscal. KvK ta expresa cu analisa y contribui na e contenido di fase 2 ta hopi mas importante cu ehecuta fase 2 pa por cumpli na un deadline. KvK ta opina cu dialogo riba e contenido ta di sumo importancia pa por defini fase 2.
Pa loke ta e reforma fiscal den su totalidad, KvK ta comparti e mesun pensamento cu tur e otro gremionan y ta indica cu tur e 4 fasenan di e reforma fiscal mester ta disponibel pa asina por duna un conseho holistico prome cu fase 2 drenta na vigor.
E periodo actual ta uno fastioso mirando cu ta dianan di fiesta pero KvK ta mira e importancia pa dialoga y ta pidi Minister pa percura cu por dialoga prome cu formalisa fase 2. E comerciante tin hopi incertidumbre riba kico lo bay pasa entrante 2020. Esaki ta afecta e comerciante su decisionnan si acaso e planea pa cuminsa un negoshi of tin e intencion di expande su negoshi.
KvK kier duna conseho riba e fase 2 pero esey no por ta posibel si no sa con e plachi completo ta mustra di awo te cu fase 4 di e reforma fiscal. KvK ta completamente disponibel pa discuti e puntonan di e reforma fiscal cu gobierno. Algun luna atras KvK a organisa un townhall meeting, a tene reunion cu diferente stakeholders y a ricibi diferente comentario y consehonan di empresarionan riba e topico expresando nan preocupacion y punto di bista. KvK ta kere firme den dialogo transparente y a base di e conocemento y informacion cu KvK tin riba e topico por yuda yega na un situacion favorabel tanto pa sector publico como sector priva y pa e comunidad di Aruba.
Aruba, 16 di december 2019
Camara di Comercio y Industria (KvK)Scroll To Top


text:
1xBet Apuestas Lv ofresé hopi Apuestas ta Biba. Di Futbol ta di Poko aki. Apuestas korektamente riba e Lus europeo i apresio Trofeo, awor e ta hopi for di chikitu Partido i Lus pafó di Oropa.
E tin un Pasa direct den futbol hubenil. E Apuestas ta biba den e Qualification, Di amistat- i Amoroso offertes.
Ademas di e apuestas standard haña hopi Concrete manera Dòbel Cake, Apuestas, Enfrente / Na Apuestas, E Apuestas Ku Hándicap, Hándicaps asiátiko, Halbzeitwetten, Halbtrefferwetten, Apuestas den promé Tolete, Apuestas den promé Tolete, Apuestas, den Angulo, den e kargadó di skina di Mitar, asiátiko, saka di skina òf den e Grupo ku e último Go ta pone.
1xBet e Apuestas di Biba, den 1xBet tambe pa hopi otro Deporte, por ehèmpel, pa Spitzensportarten manera e Cricket- i Karera di Algo i den 1xbet, nan A-Spots ta Biba Apuestas ofrece. E Kalènder A informá di inmediato di próximos Wega, e 1xbet na Apuestas ta Biba ta pone mei.
Den kaso di Apuestas ta Biba e Resultado aktual i e Tempu di produccion transcurso di eror. E ambiente Por ta mustra riba Koló. Gráfika informá riba e ta Sinta presente den e Wega. Ta mustra Propiedat, Klas, Tarea roa i gel, Kargadó di skina òf tira Liber.
Ademas, pèrmití general Estadístika di e ta Sinta aktual Wega wak. E kla di e Kantidat di Glas, Skina, Sances i e Tarea kòrá i mail di e Grupo di e Wega tende. Mei utilidat di forma gratis 1xbet di Transmishon na Bibu tin varios Wega.
1xBet di Transmishon di ta Biba riba Alemania
Kalènder korektamente riba 1xBet i den tur Wega ta, si e Transmishon na Bibu ta disponé. Lv-Training, korektamente 1xBet-Imagen. Pa Transmishon na Bibu pa haña, mester 1xBet ta skirbí manera Kliente. Un rekisito premio pa Transmishon ta Biba ta di opservashon di Credit riba Bo kuenta di Apuestas òf Apuestas, aden 24 Ora despues di e Revisión di transmishon na Bibu ku tin pone.
1xbet di Transmishon di Biba, den Enkargo, so na Wega, di Spaña ta min, aseptabel. Un Kondishon additional pa Revisión di 1xbet Transmishon na Inmediato ta, manera minimo, Windows XP òf un Version patras di Windows òf Mas BOSO X 10.6 Snow Leonard òf patras. Manera Navegador, nesesidat e delaster Versión di Firefox, Home òf Obra pa Windows i Mas.
Di Mas union di Transmishon di Biba di Futbol ku e delaster Version ta Sufri. Lv Training na Disposishon miles di 1xbet mei. Registrar awor
1xbet lv SINO REPRESENTÁ DIREKTAMENTE
Si 1xbet.com bo ta Biba Nina-wega di Sino, siéntase gusta Wiesbaden òf den Den-Den òf den e sala di wega di Gobierno di Naco, e Sino!
Aki ta un Faborito entre e wega di Mesa, e Coleccion ta krese bes tras bes i ta un manera ta profeshonal Direkthändler vigilá. Dies Sino 1xbet hiba Wega di Sino di Liña den e siguiente Nivel. E Dies Sino e ta e kaso di Jugadores di tur e Chumbu i Chumbu masha popular, pa loke ta ofrece nos hopi
Opina direct di Sino, contene di kreashon di wega di Mesa agregá. Tin Wega clasico pa kada tabata tin Kurashi. Elia entre un abundantemente Varida wega di Karta manera e Blackjack ta Biba, Baka Ta Biba, Sino Hold m i Ruta di Bibu - nos Jugadores pa kada Kibra un gran Coleccion di Mesa ofresé, ta asina ku semper ta bai di un Variedad di varios Alternativanan bo por skohe. Danki na e delaster Teknologia, tur 1xbet dies Sino un Ruta di Alabes ku mas haltu Kalidat di imagen presentá, si ta komun riba e.
Por skohe entre tres dos di dibujado: Marie, 3D i Kasi. Coleccion Di Pasa mínimo i buská Dies Mesa di Ruta. Ruta Americano, riba e Ruta frances - e opcion ku elia, por fabor directamente na e Mesa di Distribution bai pone Su kantidat di Destinashon.
LUX di INMEDIATO 1xBet DISTRIBUTION
E punto Cuminsa di 1xBet Lv Sino Nina manera Lugar VIP na 1xBet.com ta, por susto, e Servisio profeshonal di nos grandi Delüx Dies Repartí. Ofresé un Forma agradabel, semper ta dushi i tin nan Abilidat, mi ta Di Mesa i ku su Wega konosé.
Bo por karga ku bo ta Liña di Biba-Het later, Su 1xbet nòmber di Salario ku a aborda i e LUGÁNAN di biba di e Atenshon, risibí, semper acompaña pa un Sonrisa! Ta tur i e por konta! Nos adapta di tur e Prueba di wega di Sino directamente na.
Den hopi Mesa ta tur e Variedat disponibel riba diferente Version. Algun di Mesa famianan ku un ekstraordinario òf bòm di e Poeta mínimo, i otro Skina di e kamber genera un interes vital i Prueba di wega úniko. Por Ehèmpel, ta Marie Rutte, unda e Bala Banda di e Naties ta tuma, ta stroba e Rònt.
Nos Sino mi ta Biba na Mesa ta kla pa e, loke ku Bo ta deseá, bai den Grupo di otro Jugadores òf "un di un" ningun Distribute representá. Sinembargo, esaki no ta tur!
Ku e Registro di 1xBet mei noble Sino directamente na telefon kapasitá representá. Laga nos ban ku e fanátiko Bon di Sino mi ta Biba den ruiná i Bo ta kla pa e mihó Sino den Liña di e Prueba di tur e Tempunan! Nos direct di Sino di Distribution ta bai e ta spera di Bo! A duna bon bini e amor Komersial! Registrar awor


text:
KOMUNIKADO DI KUERPO POLISIAL KÒRSOU Dos detenshon relashoná ku ladronisia.
KOMUNIKADO DI KUERPO POLISIAL KÒRSOU
175/2019
10 mei 2019.
Dos detenshon relashoná ku ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 10 di mei 2019, 10.00or di mainta Sentral di polis a dirigí un unidat na un kas na
Jongbloed pa un kaso di ladronisia.
Kontinuando ku e investigashon alrededor di 13.04or di merdia, riba Kaya Wladimir (Coco)
Balentien, a detené dos hòmber sospechoso, G.R.B. di 18 aña di edat, i M.F.K., di 27 aña di
edat, tur dos nasé na Kòrsou, en konekshon ku e kaso ariba menshoná.
A presentá e duo sospechoso dilanti di un fiskal ouksiliar, ku a ordená nan enkarselamentu
pendiente di mas investigashon.


text:
Polis ta kontinuá ku kontrolnan den kuadro di Covid-19.
KOMUNIKADO DI PRENSA 343/ 2021
11 òktober 2021.
Polis ta kontinuá ku kontrolnan den kuadro di Covid-19.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontrali na e persepshon ku kisas ta biba serka sierto gremio den nos komunidat, Kuerpo
Polisial ta konfirmá ku e kontrolnan den kuadro di Covid-19 ta kontinuá normalmente,
manera ya kaba tabata e kaso durante di último lunanan.
Den e fin di siman tras di lomba, a kontrolá diferente establesimentu den área di
Pietermaai, Bapor Kibrá i tambe otro sítionan, bou di kua diferente snèk riba nos isla.
E gran mayoria di negoshinan ku polis a bishitá tabatin tur kos na òrdu.
Sinembargo a repartí un total di dies (10) prosès verbal pa falta di tapaboka, aglomerashon i
molèster di muzik.
Na un snèk den area di Weto, polis a para e operashon pa motibu di muzik duru.
E kontrolnan aki ta kontinuá den próksimo dianan.


text:
WILLEMSTAD – Doló di kabes, doló di skarnir i mancha kòrá riba bo kurpa. Míles di hende na Kòrsou probablemente ta rekonosé e síntomanan aki i a laga tèst nan mes pa viro di Zika. Fin di novèmber 4000 hende a bai laboratorio. Algu mas ku 1200 a tèst positivo pa e viro di Zika. Esaki Izzy Gerstenbluth, epidemiólogo di GGZ (Geneeskundige en Gezondheidszaken) sa.
Kon bini e sobra hendenan tambe tin síntoma di Zika no ta konosí. E métodonan pa tèst no ta 100 porshento konfiabel. E kantidat di hende ku ta laga tèst nan mes ta bahando kaba, segun mikrobiólogo Radjin Steingrover, sin un motibu kla.
No tin petishon di GGz
Segun Gerstenbluth e protokòl pa tèst pa Zika na Kòrsou ainda no a kambia ofishalmente. E ta indiká si ku na promé instansha pa GGZ tabata importante pa laga tèst tur hende, i ku esaki no ta nesesario mas. “Den kuminsamentu nos a pidi pa tèst, pa nos sa kiko e ta, si e ta nobo i kon e viro ta desaroyá.”
Ora bira kla ku ta un epidemia, ta kontinuá e investigashon via otro método i hende no tin nodi di bai laboratorio mas pa tèst.
Grupo di riesgo
Hende muhé na estado, hende ku enfermedat neurológiko i personanan ku ta den hòspital i ku haña e síntomanan ta pertenesé na e grupo ku ta kore riesgo. “Serka e gruponan aki si intervenshonnan por ta nesesario. Tambe nan ta importante diagnóstikamente, ke men nos ta rekomendá pa manda nan pa bai tèst si.”
Mikrosefalia na Merka Latino
Na novèmber Steingrover di ADC a partisipá na e Siman di ID (Enfermedat Kontagioso) na New Orleans. Aki a presentá e resultadonan di e tèst di serologia di Kòrsou. Tambe tabatin hopi atenshon pa mikrosefalia. Segun Steingrover médikonan i sientífikonan entretantu ta sigur si ku tin un relashon entre Zika i e enfermedat. “Nos ta mira den henter Merka Latino, no solamente na Brazil, ku tin un kulminashon di e kantidat di kasonan di Zika ku despues di nuebe luna un kulminashon di e kantidat di beibi ku ta nase ku mikrosefalia.”
Outor Elisa Koek


text:
Maria Maai – Diasabra mainta un Kia Sportage cu e nummer plaat Angela a ser haya ariba veld di Olympic.
E doño lo a avisa polis un rato prome cu e nan a horta su auto, e auto lo tawata na un adres na Macuarima.
Na e sitio e doño tambe a yega y a conta cu e anochi prome e lo a lubida di lock su otro auto, cu ta un Chevrolet Aveo.
Den oranan di marduga antisocialnan lo a habri e auto y a reboltea tur cos. Aki ta caminda nan a bin a haya e spare key di a Kia Sportage.
Nan a start e Kia y bay cune. Den e auto aki tambe nan a reboltea, manera nan ta buscando algo.
Nada di e auto a wordo desmantela, pero si nan a bay cu e jabi di spare.
Polis a laga tow e auto pa por haci investigacion.


text:
WILLEMSTAD – E supuesto intermediadó entre e dunadónan di enkargo i e outornan di e asesinato riba Helmin Wiels, Burney ‘Nini’ Fonseca a sali liber awe tardi. E ta keda sospechoso i e por warda su kaso den libertat bou di kondishon ku e ta entregá su pasaporte i ku e ta keda disponibel pa hustisia. Fonseca a sali ku su mayornan i a bisa algu kòrtiku na prensa: “dios bendishoná pueblo.”
Nini a reakshoná emoshonalmente riba e sentensia. Ayera ainda el a boga ku ‘e no tin nada di hasi ku e bagamunderia aki’ i ku e ‘ke bai bèk serka su kasá i su yunan’. Wes ta bai di akuerdo ku e defensa di abogado Marije Vaders, ku Nini tin diesun luna kaba den aresto preventivo i ku no tin bista riba e kabamentu di e investigashon di Ministerio Públiko.
Burney ‘Nini’ Fonseca ta bisa algun palabra (Dick Drayer)
Desepshon
“Esaki ta un desepshon total pa nos famia. Mi no ta hurista, ta wes lo sa”, Aubert Wiels ta reakshoná derotadamente. Kaminda ruman Aubert ta presente den korte tur dia i ruman muhé Marvelyne tabata presente e promé dos dianan, ruman Werner ta distanshá su mes. “Mi no a bini korte ni mi no a skucha. E kaso ta den bon man pero esaki no por trese mi ruman bèk. Mi no tin opinion tokante e libramentu di Fonseca” e ta reakshoná. “E dianan aki ta hopi emoshonal.”
Outor Leoni Leidel-Schenk


text:
ORANJESTAD – Awe mainta Corte den Promer Instancia a trata e caso penal cu Ministerio Publico a cuminsa contra e homber J.G. kende ta wordo acusa di a purba mata un agente di Polis y resisti contra su detencion.
Aruba Native por a compronde cu J.G. no a presenta den sala di Corte pa e caso y Hues a dicidi cu ta sigui cu e caso. E tratamento no a dura mucho ya cu Fiscal a bisa cu apesar cu tin procesverbaal di e agentenan envolvi, no tin suficiente prueba y ta pidi pa declara J.G. liber. E acusacionnan cu Fiscal a presenta contra J.G. ta cu riba 6 di Mei 2021 el a manda auto cu velocidad halto riba un agente di Polis. Esaki ta wordo considera di a purba mata un agente di Polis. Tambe Fiscal ta acusa J.G. di a resisti contra su detencion e dia ey.
Fiscal a bisa Hues cu e tin procesverbaal di e dos agentenan di Polis, cu ta bisa cu J.G. a manda auto riba un di e agentenan y despues a resisti contra su detencion. Pero si pone esaki banda declaracion di 3 testigo y imagennan di video di seguridad, Fiscal ta haya cu e no tin prueba convicente.
Fiscal a mustra cu riba e video ta mira cu J.G. no a manda e auto cu velocidad halto y tampoco ta mira cu e agente di Polis a bula un banda. Tambe no ta mira cu J.G. a resisti contra su detencion.
Fiscal a bisa Hues cu e no ta haya cu tin prueba convicente y pesey e ta pidi pa declara J.G. liber di tur dos acusacion.
Hues a sera tratamento di e caso y a dicta sentencia di biaha. Hues a bisa cu e tambe a mira e video y enberdad e no ta mira cu J.G. a core cu velocidad halto y cu e agente di Polis mester a bula un banda. Tampoco Hues a mira cu J.G. a resisti contra su detencion. Hues a declara J.G. liber di tur dos acusacion.


text:
WILLEMSTAD — Den e klase A Maskulino. Stakamahakchi a bataya fuerte kontra di Green Tigers pero e Tiger nan a pone òrdu i a gana Staka 2-0 (25-22 ,25-20).
Den klase Superior Femenino, e rivalnan di e era moderno Stakamahakchi i Shuatanari a topa otro den un wega dramátiko. Shutanari ta sali gana e promé sèt 25-15 pero Staka ta bin bèk i kue e di 2 i di 3 sèt 26-24 i 25-21. Ora tur hende a kere ku Staka tin tur kos bou di kontrol, e mucha nan di Henry Delfina a kambia nan strategia i bai ku e di 4 sèt ku skore di 35-33 un skore ku ta papia pa su mes.
E fanatikonan a lanta para pa wak e sèt final i e lucha tabata formal i tabata Shuatanari ku a skore e punto final pa bai ku e viktoria i e euforia tabata kompletu pa e tim di spònser pa Laboratio de Medicos
E kampionato ta kontinuá djadumingu awor ku un seri di wega super interesante kuminsando for di 15.30 den Sala Errol Rooi.


text:
NewsRosario2019
Congreso Beach Tennis
Tur cos ta cla pa e gran evento di Beach Tennis na Rosario
Awe mainta a tuma lugar e congreso pa e deporte di Beach Tennis
Na Ross Tower e diferente pais nan presente a haya tur informacion necesario pa asina start cu e competencia di Beach Tennis manjan na La Florida.
Aruba lo participa den Singles, Doubles y Mix. E equipo di Aruba lo ser representa pa e atletanan: Maud Celaire, Dominique Hopman, Sander Castro y Aksel Samardzic.
Aksel lo start manjan mainta como prome pa 9or di mainta den singles contra di Thomas Quintera di Ecuador. Despues Maud y Sander ta sigi den singles. Maud lo bai enfrenta Jesica Oselli di Argentina mientras cu Sander lo enfrenta Alexander Huber di Chile. Despues di esey Dominique lo sigi contra di Rafaella Miller di Brazil.
Mas den atardi lo start cu e doubles nan. Akinan Sander cu Aksel lo enfrenta e duo fuerte di Venezuela, Ramon Maluff y Carlos Alvarado.
Den e doubles di damas Maud cu Dominque lo enfrenta e team di Chile ken nan ta Maria Rivera y Francisca Gonzalez.
Y por ultimo nos lo tin e mix cu lo ser hunga pa Aksel y Dominque. E duo lo mester enfrenta e team di Uruguay representa pa Alejandro Peizoto y Maria Ravera.


text:
Past Events
Events Search and Views Navigation
February 2018
March 2018
April 2018
May 2018
June 2018
August 2018
Presentacion di un coleccion di palabranan di antes poco uza
Presentacion di un coleccion di palabranan di antes poco uza Archivo Nacional Aruba tin e grato placer di invita e comunidad di Aruba, especialmente esnan interesa den nos dushi idioma di Papiamento y historia di Aruba en general pa un presentacion. E presentacion ta wordo duna dor di Sra. Lucia Kelly cu ta bai presenta un coleccion di palabranan di antes cu masha poco ta wordo uza. Cu e publicacion aki kier logra pa duna tur hende e oportunidad pa…Find out more »
April 2019
Celebracion dia di Rey na ANA!
Diasabra dia 27 di april proximo, Dia di Rey e celebracion grandi lo tuma lugar na Archivo Nacional Aruba. Riba e dia aki nos di Fundacion Amigonan di Archivo kier trece e comunidad hunto pa den un forma festivo celebra e dia aki cu un evento cultural, educativo y deportivo pa grandi y chikito. E actividad aki ta wordo organisa den coneccion cu apertura di un exposicion di Archivo Nacional Aruba titula “Aruba den tempo di e Cleronan Hulandes”. Ta…Find out more »


text:
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas haltu ku na Kas Chikitu. Luna pasá e emishon di TSP, un tipo di materia fini, tabata apsurdamente haltu na altura di Beth Chaim – aparentemente atrobe Isla no tabata kontrolá. Ma tin biaha bientu ta bira suta Kas Chikitu, ku siman pasá tabata pèstá di materia fini ora ‘operations na tereno di Isla no ta bon kontrolá’. Aparentemente esei a sosodé, mirando e promé midimentunan di siman pasá (29 di mart) kaminda siudadanonan a yama SMOC regularmente pa keha di molèster di salubridat. A midi na Kas Chikitu materia fini manera PM10. Resultado: nivelnan apsurdamente haltu di masoménos 800 ug/m3 (mira e grafik akibou), ku ta surpasá e norma di WHO fuertemente, pasobra WHO ta preskribí:
,, PM10
20 ug/m3 annual mean
50 ug/m3 24-hour mean
………
“WHO Air Quality Guidelines” estimate that reducing annual average particulate matter (PM10) concentrations from levels of 70 ug/m3, common in many developing cities, to the WHO guideline level of 20 ug/m3, could reduce air pollution-related deaths by around 15%. However, even in the European Union, where PM concentrations in many cities do comply with Guideline levels, it is estimated that average life expectancy is 8.6 months lower than it would otherwise be, due to PM exposures from human sources.’’
Kua polítiko ta para ketu na esaki?


text:
Aki poko dia tin elekshon. Vários tópiko ta importante, ma refineria Isla sigur ta un di nan. Tin hende ta bisa ku e tereno di ISLA ta kurason di Kòrsou. Ta bèrdat. Ekonómikamente por ehèmpel, pero e kurason no ta bati meskos ku laga nos bisa sesenta aña pasá. Pa ilustrá esaki: empleo a baha, segun Refineria di Kòrsou, di 12.631 obrero na 1952, ku un sierto kantidat di poblashon, na masoménos mil trahadó awor, ku un poblashon hopi mas grandi ku na 1952. Tambe tin un gran parti di e habitantenan di Kòrsou ku ta haña ku e kurason ta sufri di sierto fayo di kurason. Pa ilustrá: CBS a raportá na 2011 ku 83,1% di e poblashon di Wishi/Marchena ta eksperensiá molester di holó stinki biniendo dje tereno di Isla i segun EcoRYS tin desenas di morto prematuro anualmente. No ta nada straño. Nunka gobièrnu di Kòrsou no a mantené lei pa ku refineria Isla, ku e konsekuensha ku ta surpasá e normanan pa medioambiente di Kòrsou, ku riba su mes ya ta hopi mas haltu kompará ku na otro pais. Kiko: kalidat di airu pabou di Isla ta pertenesé na esnan di mas malu mundialmente mirá, manera University of South Florida a mustra den su investigashon. SMOC a siñalá esaki vários biaha kaba. Tambe luna pasá a traspasá fuertemente e normanan di Organisashon Mundial di Salubridat (WHO), mirando e promé midishonnan (mira e grafik akibou pa emishon di dióksido di suafel (SO2)).
Ta opvio: tin desbalansa entre konsiderashon ekonómiko i rèspèt pa derechi humano fundamental (pa hende pabou di huma). Loke ta positivo ta ku aparentemente algun partido ta kuminsá ripará esaki tambe. Pa ilustrá: PAR ta purfiá den su programa ku mester mantené lei aktual i medida (manera límite di emishon) pa en kaso ku bini un operadó nobo di e refineria, Un Kòrsou Hustu ta aspirá e prinsipio di durabilidat ‘People, Planet, Profit’ riba su website i MAN ta primintí di komprometé su mes na e akuerdo di klima di Paris. Aparentemente e punto di bista di SMOC ta resoná mas i mas den programa di partido. E opinionnan di SMOC no ta nada difísil tampoko. Ku e pèrmit di medioambiente aktual gobièrnu di Kòrsou por eksigí Isla pa pasa mesora pa kombustibel mas limpi ku esun di awor. E emishon shushi ta baha e momentu ei mes, i alabes e molèster pa e habitantenan tambe ta bira ménos. E ora ei Isla por keda funshoná – pasobra, basá riba e Agreement between the Netherlands Antilles, the Island Territory of Curaçao and Petroleos de Venezuela S.A., Isla ta dispensá di paga entre otro belasten di ganashi i impuesto di importashon. Ekonomia, medioambiente i rèspèt pa derecho humano e ora ei ta bini den un balansa. Loke ta keda pa anhelá awor ta energia polítiko, ku por remplasá frase bashí di polítikonan, ku habitante di Wishi/Marchena ya por eksperensiá mayan ku Dios ke. Esaki ta konta pa término largu tambe. Na 2012 EcoRYS riba petishon di gobièrnu di Kòrsou a reportá ku na fin di aña 2013 mester ta mas ku kla ken ta bai bira e invershonista nobo di Isla, si lo kontinuá refinashon di zeta na Kòrsou. Den e aña aktual nos tin ku konstatá ku esaki no ta shen porshento kla ainda, a pesar di tur palabra i promesa bunita di polítikonan. Ta p’esei e tempu a yega, awor sí, pa polítika ku lèter kapital, kaminda ta pone interes di e sosiedat di Kòrsou, di bèrdat, na promé lugá, pa remplasá e mal maneho di e último dékadanan pa loke ta trata refineria Isla.
Drs. Arjan Linthorst (miembro di direktiva di SMOC)


text:
Prome Minister Evelyn Wever-Croes PROME AÑA DI BO-B TECH LAB TAWATA UN EXITO TOTAL: Gobierno cu pasonan sigur pa prepara nos muchanan pa trabounan di futuro
Prome Minister Evelyn Wever-Croes
PROME AÑA DI BO-B TECH LAB TAWATA UN EXITO TOTAL:
Gobierno cu pasonan sigur pa prepara nos muchanan pa trabounan di futuro
E Mo-B Tech Lab ta e bus technico cu Gobierno di Aruba a introduci aña pasa. E prome aña escolar di e Mo-B Bus aki ta yegando su final. Prome Minister Evelyn Wever-Croes, a duna un relato amplio di tur loke a wordo haci cu e Mo-B Lab den e aña escolar aki.
E Proyecto di Mo-B tech Lab a wordo introduci den october 2018 cu e intencion pa crea un metodo nobo pa siña muchanan cera conoci cu ciencia y tecnologia y kico tur nan por haci den forma mas den wega y creativo. Mo-B Lab tawata antes un bus di Bibliobus cu a wordo transforma den un bus innovativo y educativo cu ta haci’e sumamente interesante cu ta hala atencion di nos muchanan.
Mo-B Tech Lab ta un Proyecto di innovacion di Futura cu ta e Lab di innovacion cu ta encarga pa ehecuta e vision di Gobierno di Aruba y ta bou di encargo di Prome Minister. Futura den colaboracion cu Metabolic Foundation; fondonan di OCTA (Union Europeo) cu a contribui cu 75%; Biblioteca Nacional di Aruba; y e aporte di e Ministerio di Educacion, Ciencia y Sostenibilidad.
Mo-B Tech Lab a bay na diferente centro di Traimerdia. Un total di 6,000 persona incluyendo muchanan, profesornan, mayornan, y administradornan, a participa den e programa di Mobile Tech Lab (Mo-B bus).
Na prome instante e proyecto piloto aki mester a tuma luga na Traimerdianan so, pero ora cu e scolnan a realisa cu e bus tawata un exito, nan mes a cuminsa pidi si Mo-B Bus por pasa bishita nan. Studiantenan aki na Aruba tin e oportunidad pa bishita e Mo-B lab y siña con leuk y satisfactorio lo por ta pa crea un prototipo, desaroya, explora, siña y experimenta cu ciencia y tecnologia. E proposito di Mo-B lab tambe ta pa atrae nos futuro generacion di profesornan pa explora diferente manera di siña les. A traves di e Bus, Gobierno ta spera di lanta e interes den e muchanan pa traha cu technologia y tambe pa e docentenan mira con facil muchanan ta siña a traves di tehnologia enbes di e sistemanan convencional di duna les.
Durante e proximo simanan, e Mo-B lab lo participa den varios actividad y kamp pa mucha den e vakantie benidero. E obhetivo di e programa aki durante vakantie ta pa entre otro:
- Sigui traha riba e fundeshi pa e diversificacion di Aruba su economia door di pone muchanan bira mas interesa den ciencia, tecnologia, ingenieria, y matematica, y
- Prepara studiantenan pa e habilidadnan di e siglo 21 cu por influencia e sistema di educacion si tin interes di e studiante y profesornan.
Como parti di e Mo-B Lab, tambe tin un trailer cu a wordo transforma den un ‘Mobile Makerspace’ completamente sostenibel cu ta situa na Biblioteca Nacional na Oranjestad. E trailer ta yena cu ekipo cu lo incentiva exploracion y trece ideanan na bida. Pronto tambe lo tin un ‘Mobile Makerspace’ na San Nicolas.
“Mi ta hopi contento cu esaki ta un proyecto cu nos a finalisa y cu ya caba ta cumpliendo un aña. Esakinan ta e pasonan chikito, pero cu impacto hopi grandi treciendo nos muchanan den contacto cu ciencia y tehnologia. Esaki ta e caminda pa futuro. E metodonan cu ta wordo aplica tur dia ta cambiando constantemente. Tehnologia ta transformando hopi lihe. Nos no sa ki tipo di trabounan lo existi den algun aña, pero si nos sa cu mas di mita di muchanan cu awo ta den scol basico lo bay traha den trabounan cu ainda no ta existi. Pa e motibo aki, Gobierno ta buscando e manera pa prepara nan. A traves di Mo-B Tech Lab lo haci esaki posibel”, Prome Minister Evelyn Wever-Croes a duna di conoce.


text:
Pa por a produsí kombustibel pa e ehérsitonan aliado, nos refineria a traha masha duru mes durante guera. Ekonomia a krese masha. Banda di sifra di kuantu refineria a produsí, nos ta laga bo mira e proseso di ekspanshon durante guera.
Tambe a trasladá asiento ofishal di empresanan hulandes i indones pa Kòrsou pa evitá ku nan ta kai den man di enemigunan: nasementu di offshore. Nos a logra haña un publikashon di un dje empresa nan ei di e aña ku guera a kaba. Bin lesa un pida di dje.
E kresementu ekonómiko ku a konosé durante guera a krea tambe mas konfiansa den nos mes, loke na su lugá a stimulá e yamada pa mas outonomia den Reino. Nos ta laga bo tende e spich konosí di Reina Wilhelmina ku e palabranan ‘Steunend op eigen kracht, doch met de wil elkander bij te staan’ ku a inspirá e lucha aki.
Bishita di tantu promé dama merikano Roosevelt i Prensès Juliana i Prens Bernhard ta mustra e balor stratégiko ku Kòrsou tabata tin e tempu ei.


text:
Manyan (diamars) pa 1’or di merdia, Corte di Apelacion lo dicta sentencia final contra Gobierno di Mike Eman y AVP.
Esaki te caso IBIS unda varios personanan promininte cu ta forma e top di partido lo conoce nan sentencia pa actonan di corupcion.
E caso di Paul Croes a cuminza na 2015 ora cu infernamente su propio secretaria Maroushka Croes a traha un carta, dirigi pa Ministerraad unda e ta splica con e actonan di corupcion ta sosode den oficia di Paul.
E momento ey, Ex minister Michelle Winklaar a tuma nota di e carta y a exigi un schorsing den ministerraad pa asina, na forma no oficial, por a alerta Paul, kico tin den su documentonan pa wordo trata.
Secretaria di Ministerraad, Nicole Hoeverts, a tuma e carta na serio y a tene man di Maroushka y hibe landsrecherche pe entrega keho. Ademas Nicole a adverti Paul. Parti di esaki ta skirbi den documentonan di corte, treci pa fiscal.
Apesar di e advertencianan, esaki no a stop! Alcontrario a sigui mas y mas.
Esaki a conduci na un investigacion profundo unda te hasta nan a tal Paul den su propio cas y auto.
Masha hopi permiso tabata wordo firma, unda su secretaria te hasta tabata regla permiso, pa haya placa pa paga traje di carnaval.
Paul y su chofer tabata core rond den auto ta bishita Chines pa Chines pa sea pidi caha di cerbes, caha di tuna, caha di mayonaise of placa cash manera dollars. Tur esaki a wordo getap dor di microfono secreto instala den auto di Paul.
Di otro banda, algun medio tabata manda e alerta pa Paul, unda te hasta Paul a demanda recrificacion for di un corant, cual caso el’a perde.
Jan de Ruijter tambe tabata lansa e kehonan aki publicamente.
Nada a yuda pa e negoshi sigui, unda mas y mas permiso tabata wordo bendi.
Esaki no te prome caso di corupcion cu a mancha Mike Eman su Gobierno, pero tin mas caso y mas grave. Avestrus, e terenonan bendi pa Benny y Leoncita, ta e top punt di actonan di corupcion.
Gabi Werleman y Ninuska, kendenan ta hefe di Avp, amigonan di Henny Eman, ta hinca den ambos caso. Den IBIS y AVESTRUS.
Tabata temponan cu den gobierno di Mike nan tabata cana halsa y tabata grita: “ta nos ta manda”
Diamars merdia, corte lo dicta y lo haya sa kico ta e desicion final di huez.
Si Paul Croes wordo haya culpabel, lo mas probabel ta cu e no tin ningun chens mas retrasa su cumplimento cu e castigo y no por descarta cu e lo por sali directo pa KIA pa cumpli su castigo.
Anteriormente Paul a bisa cu e lo retira di politica y lo no bolbe.
E caso di Benny ta na caminda pa Januari 2022, mientras cu caso di Mike de Meza, Richard Arends y Patrick Paskel y Candy Ramsijn ta den proceso.


text:
Iyo ta un tenista yu di Kòrsou ku den añanan 50 pa 60 a optené fama mundial riba kancha di tènis.
Iyo a bira interesá den e deporte aki dor ku diariamente e tabata mira hende práktika e deporte aki riba kanchanan di CSC bieu na Skalo. E mes a traha un raket di palu i ku esaki e tabata hunga, te ku un dia un hende a regal’é su promé raket di bèrdat. Ku 13 aña Iyo a disidí di inskribí su mes den kampionato hubenil, kual el a gana. Na edat di 15 aña Iyo a bira kampion senior di dòbel huntu ku su ruman Ramon. Ku 16 aña Iyo a optené e kampionato maximo di Kòrsou esta kabayero” single”.
Iyo a mantené e titulo aki pa 3 aña konsekutivo. Riba invitashon di Venezuela Iyo a bai hunga un torneo ayanan i el a sabi di gana e kampion Venezolano i a disidí na keda Venezuela. Bou di bandera Venezolano ku edat di 17 aña Iyo a partisipá na weganan Sentro Amérika y del Caribe den kual el a sabi di gana medaya di bròns. Na aña 1953 Iyo a gana e kampionato máksimo di Venezuela kual ta un titulo ku el a mantené 13 aña largu.
Na aña 1961 y 1965 Iyo a partisipá na weganan Bolivariano y a bira kampion den tur e dos evenementonan aki. Bou di bandera Venezolano Iyo a partisipá den hopi torneo internashonal entre kual “Oranje Bowl” den kual el a penetrá te den final di dòbel. Den kampionato Sur-America na 1958 den e partido di final despues di bentaha di dos set Iyo a kibra su rudia i despues di un operashon Iyo mester a keda inaktivo pa 2 aña. Den su karera tenistiko Iyo a partisipá den tur torneo ku ta partisipá na e “Grandslam” manera Oustraliano Open, Wimbledon, “Flushing Meadows y Fench Open” i semper el a wòrdu pone den e”main draw”. Den total Iyo a hunga 8 torneo di wimbledon y na aña 1961 el penetrá te den kuart final y tabatin e honor di hunga riba “Center Court” na Wimbledon loke ta pa mayoria di tenista un soño. Iyo ta konsiderá aña 1961 komo su GRAN aña den tènis.
E aña ei el a pertenesé na e promé 10 hungadónan riba “ranking” mundial. Na aña 1965 e tabata e último aña ku Iyo a partisipá den e “GRANSLAM” i el a bolbe hunga riba center “court” na wimbledon, Su siguiente aña el a hunga su último Davis Cup pa Venezuela, un torneo ku el a hunga 5 biaha total. Iyo su satisfakshon mas grandi riba tereno deportivo ta, di tabatin e honor di hunga riba center “court” na Wimbledon.


text:
WILLEMSTAD,—-Djabièrnè último, e hóben YDK preparadó di beyesa, ku ta Gionel Virginie, a wòrdu premiá na El Salvador, komo e mihó direktor nashonal di beyesa.
Esaki sin duda tabata un di e momentunan ku Gionel nunka mas lo por lubidá. E premio aki a yega sin ku Gionel mes tabata na altura di dje unda ku Gionel a keda kompletamente sorprendí na momentu ku a keda anunsiá ku su persona ta e mihó direktor nashonal.
Pa loke ta trata Shaqira Noor, e la hasi un tremendo trabou i a keda den e 12 mihónan. E sertámen riba su mes tabata unu hopi fuerte i Shaqira sin duda a saka kara di Kòrsou dignamente. Shaqira sa ku Kòrsou kompleto ta super orguyoso di dje.
Mas aleu t’asina ku esaki ta pa promé biaha ku un YDK, ta risibí un premio grandi asin’aki. Kòrsou sigur mester ta super orguyoso di e logro di Gionel Virginie. Sigur e la bin ta laga mundu di beyesa tende mas di Kòrsou. Un pabien ta bai na Gionel Virginie pa ku otro logro.


text:
ORANJESTAD, Aruba; 28 juli 2020
Departamento di Salud Publico a tuma nota di un keho publico cu a wordo haci den un medio di comunicacion.
DVG ta lamenta cu Sr. Rincon Derves a opta pa acudi prome na prensa enbez di yama e departamento conerni cual ta DVG y puntra pa ayudo of busca pa sa si enberdad algo por a bay robez den asunto di su resultado.
DVG normalmente no ta bay publico cu informacion di ningun persona, nos ta respeta privacidad di tur persona, sinembargo na momento cu un persona mes opta pa bay prensa no ta keda DVG otro opcion cu trese aclaracion y e berdad pa nos comunidad.
Tur persona cu yega Aruba for di exterior ta haya instruccion pa download un app cuta yama Aruba Health app. Atraves di e app aki tur persona ta haya su resultado di e test cu nan a haci na Aeropuerto.
Den nos sistema nos por observa cu Sr. Rincon a downloud e app cu a wordo instrui na dje y ela provee su email na su yegada tambe.
Atraves di nos sistema tin registra cu Sr. Derves a ricibi su resultado di test via su app exactamente 10:30 di anochi riba e mesun dia cu ela yega Aruba, esta diahuebs dia 23 di juli. Na momento cu e resultado a wordo manda pa e app di e persona e resultado ta drenta tambe via email adress di e persona. Esaki ta e proseso den caso cu eta uno negativo.
Si e resultado ta positivo e persona ta wordo yama y tur instruccion ta wordo duna pa e warda bishita di DVG. Di e forma aki tur dia un promedio di entre 200 pa 300 resultado di test haci na Aeropuerto ta wordo manda pa tur persona cu yega Aruba.
Unbez mas DVG ta lamenta cu ta bay prensa sin cu ta busca informacion corecto prome na e departamento conseri. Pa cuakier pregunta por yama DVG na telefoon 5224200 of por contact nos via facebook riba Directie Volksgezondheid DVG Aruba of tambe bay na e website: www.arubacovid19.org na e seccion; haci bo denuncia.


text:
Dia di labor ta pa rekordá tur hende ki importante ta pa por tin un trabou, pero tambe pa kòrda tur hende ku sindikalismo tin un kaminda largu pa kana ainda, nos falta hopi pa yega.
Tin diferente área laboral ku ainda no ta uni den un sindikato, sufriendo bou di e kondishon nan laboral ménos faborabel, strobando nan di por biba un bida digno na Boneiru C.N.
Mester krea mas poder laboral, ku esaki mi ke men, mester pensa, papia i hasi, no keda na papia so sin hasi. Miembronan mester tuma mas embolbimentu den nan sindikato.
Eksihí mas komo miembro, puntra mas, i partisipá mas den evenementu nan organisá pa bo sindikato.
Nos komo defensornan di trahadónan ta esnan promé yama pa sòru ku den e periodonan ku ta konsentrá riba e tema di labor na radio, televishon, korant, media nan sosial, tur haña sufisiente tópikonan di interes laboral, pa e pueblo ta bon informá. Nos komo lider sindikal mester por trese informashon pa e pueblo i e miembronan.
Koleganan sindikal i miembronan, nos mester uni i traha e moketa di union pa nos por hiba e lucha laboral, abo komo sindikalista ta e abogado di e trahadó.
Sindikalismo tei pa salbaguardiá derechinan i debernan laboral, pero e tin ku avansá, ekspandé i uza e poder di su “netwerk” pa engrandese derechinan di trahadónan i empoderá esakinan den tur área. Mester pensa i hasi mas ku solamente e parti laboral, mester hisa e nivel di konosementu, dor di duna, kurso i workshopnan pa e miembronan i asina traha riba miembronan, ku ke bira miembro di direktiva di un sindikato.


text:
Kralendijk – Entidat Públiko Boneiru a krea kupo di trabou huntu ku Plenchi di Trabou i diferente kompanianan di gobièrnu. E kuponan di trabou ta pa personanan ku a keda sin entrada pa motibu di e pandemia di Covid-19.
Entidat Públiko Boneiru tin 500.000 dòler for di entradanan reservá di 2019 pa diferente proyekto ku e meta pa mitigá e efektonan negativo finansiero di Covid-19 riba nos isla. Ku e diferente proyektonan ta stimulá nos ekonomia i krea kuponan di trabou manera mantenshon di sitionan públiko i edifisionan di gobièrnu, tim di rosa i kap mata, kuidadó di playa, evaluadó i mas. E proyekto “Krea Trabou” ta brinda e posibilidat pa por sigui kurso i formashon i ta fungi komo un introdukshon pa e trahadónan riba merkado laboral. “Krea Trabou” ta ofresé trabou pa minimal 3 luna te 6 luna. E trahadónan ta risibí un salario kompleto.
“E grupo afektá pa e pandemia di Covid-19 ta grandi. Tin mas òf ménos 415 persona ku ta sin entrada i no a keda nos nada otro pa bini ku solushonnan proaktivo riba término kòrtiku. E kolaborashon di e kompanianan di gobièrnu ta pone ku awor tin diferente kupo di trabou disponibel ku ta aliviá e situashon finansiero di nos siudadanonan”, segun diputado di desaroyo ekonómiko Hennyson Thielman.
Un di e proyektonan ku ya tin algun tempu andando ta e tim di rosa i kap mata i mantenshon di sitionan públiko. A sera un akuerdo ku Selibon pa ehekutá e tareanan akí. Selibon ta tuma trahadónan di Plenchi di Trabou pa por sigurá ku e kuponan ta bai pa e personanan ku a pèrdè nan trabou. Selibon su tarea ta pa kontrolá e trabou i sòru ku nan ta keda hasi esaki na nivel. Tambe Selibon ta komuniká ku EPB bèk na momento ku esaki keda finalisá. Algun di e trabounan di mantenshon ta enserá fèrf i ‘touch up’ sitionan públiko i trabou di limpiesa i kap mata. E sitionan kaminda ta bai ehekutá e trabounan ta entre otro e diferente bichnan kaminda lo kap mata, drecha baki di mata i sòru pa e bich keda limpi i atraktivo. E trahadónan ta hasi mantenshon di parkenan públiko i limpia i drecha banki i fèrf esakinan. Tambe nan ta kap mata a lo largo di e rutanan di kana i drecha esakinan. Algun otro trabou ta enserá kap mata i limpia dam i roi i fèrf e rotòndenan, bòrchinan di bùs i diferente otro área den sentro di siudat.
Diputado Hennyson Thielman a bishitá e diferente sitionan kaminda por mira e trabounan ta tumando lugá. Por a nota sigur un tim aktivo i hasiendo mantenshon i limpiesa na nos bichnan.
Proyekto Krea Trabou ta un kolaborashon entre Plenchi di Trabou, BonLab, Selibon, Ofisina di Turismo i direktorado di Planifikashon i Desaroyo.


text:
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.
WED ta un plataforma global pa hasi un jamada na publico pa cu e temanan di importancia di medio ambiente como tambe di naturalesa. E dia ta wordo celebra pa milliones di hende rond di mundo. E ta un jamada pa tuma accion hunto pa yuda nos medio ambiente.
Den ki forma nos ta celebra? Celebracion por tuma diferente aspecto. E no ta solamente significa fiesta solamente pero tambe por significa mustra e aprecio den forma inusual pa e medio ambiente dor di reconecta. Tumando accion hunto den forma di un beach clean up, plantamento di mata y competencia di fotographia cu medio ambiente na mente.
Por ehempel e sitaucion imprevisto y lamentabel di e danjonan di oilspill na nos costanan ta pone un extra presion of jamada di auxilio pa voluntarionan. Por acerca Parke National via telefoon 585-1234 pa asina por duna un man cu danjo di e oilspill na nos beachnan y costanan.
Directie Natuur en Milieu a acerca diferente organizacionan pa asina yuda hasi e concientizacion aun mas grandi den transcurso di e aῆa. Mundialmente ta wordo hasi esfuerzonan pa cambionan positivo, por ehempel, e WED aki ta coincidi cu e conferencia di oceanonan di United Nations. UNESCO a traha un pakete di les cu a ser distribui rond mundo pa duna nos muchanan e lesnan necesario pa yuda cu concientizacion ariba diferente tema.
DNM conhuntamente cu UNESCO Aruba ta explorando e oportunidadnan pa por brinda esaki tambe na Aruba. Tambe a hasi esfuerzonan pa e celebracion di WED bira aun mas grandi den e aῆanan venidero na Aruba tambe.
Pesey mes ban uni den nos seno familiar, di trabow of social pa explora e diferente manera cu nos tambe por hasi un diferencia e WED aki. Pa comparti kico abo ta hasiendo pa e medio ambiente bai riba e rednan social y usa #worldenvironmentday y/of #withnature y/of #dnmaruba cu bo foto y post.


text:
Diamrs den careda di 12:24 merdia ora di Grecia ta drenta un informe cu na un isla Grego di Grecia a haya un temblor di 6.3 magnitud riba e scala di richter.
Dos siman pasa Grecia a haya un temblor cu a costa bida di 1 persona y basta dañonan material.
Varios persona a keda cu un tristesa enorme di a mira un Iglesia basta popular cay den otro.
Segun testigo nan ta conta, no tawata tin ningun persona den e iglesia na e momento cu e iglesia a cay den otro y a wordo destrui por completo pa e temblor aki.


text:
KRALENDIJK – E empresario venezolano José Zambrano na Boneiru ta haña e blokeo di Venezuela di tráfiko aéreo i marítimo pa Boneiru, Aruba i Kòrsou korekto. “Venezuela ta un pais outónomo i e mes por disidí kiko ta bon p’e òf laga.”
E empresario di karpinteria ta rekordá ku departamento di Asuntunan Ekonómiko di Kòrsou na 2014 a stipulá un prohibishon di importashon di entre otro promenton i tomati. Esaki tabata pa protehá produkshon lokal. “Mi tabata di akuerdo ku esaki pasobra bo mester protehá bo habitantenan. Pakiko e desishon di un banda so ei si tabata pèrmití i awor ku ta di otro banda nò?!” Ta p’esei Zambrano no ta komprondé e komoshon rònt di e medida. “Presidente Nicolás Maduro no ta hasi nada otro sino protehá e interesnan di Venezuela.”
Waf bashí
E waf kaminda dos bia pa siman barku ku merkansia di Venezuela ta mara, ta mustra bandoná. Esaki ta pasobra e visepresidente venesolano Tareck El Aissami ayera meinta a bisa ku su hefe presidente Maduro a prolongá e promé temporada di blokeo te próksimo aviso.
Zambrano ta kunsumí mas tantu ku tin di su kompatriotanan na Venezuela ta bira riku ku produkto -supsidiá pa gobièrnu – riba merkado ilegal. Nèt e produktonan ei no ta pa eksportashon. Na kosta di Venezuela tambe esaki ta sosodé ku barku chikí, ‘peñeros’, ku ta kumpra merkansia masha barata i ta bende nan pa tres bia e preis.
Tokante e pregunta si ta smòkel e produktonan aki pa Boneiru tambe, Belastingdienst di Boneiru – bou di kua Duana ta kai, ku ta vigilá permanentemente e importashon , eksportashon i tránsito di merkansia- no ke bisa nada.
Remedi
E penshonado venesolano Alberto Rondon ademas ta bisa ku no ta bèrdat ku no tin sufisiente remedi na Venezuela manera tin papiá. “Bo mes purba yama e liña di telefon’0-800 SaludYa’(Salú Awor). E liña di ayudo aki ku gobièrnu venesolano a aktivá na 2016 ta entregá i duna prioridat na remedi pa trato di preshon haltu, asma, suku i steipi, segun Rondon.
Personal di hòspital venesolano tabata hòrta hopi remedi i bende nan via nan mes práktika.” Segun Rondon esaki ta e motibu ku hopi venesolano ta kere ku no tin sufisiente remedi den nan patria.
Espektativa
Djabièrnè Reino hulandes i Venezuela ta tene un deliberashon kumbre na Aruba. E doño venesolano di un negoshi ku pa gran parti ta konsistí di produkto natural i duradero, Mireya Niels-Mármol, ta spera ku e deliberashon lo ta fruktífero.
Su ‘fresh, market, café’ ta konsistí pa kuarenta porshento di produkto di su pais natal. Banda di bèrdura i fruta e ta dependé di ariña, chukulati i djèm. Ora puntr’é kiko ta su eksperensia ku e seramentu Niels-Mármol ta kontestá: “Si esaki ta pa drecha e situashon den haf, mi ta aploudié. Tin kos straño ta sosodé den hafnan di Venezuela. Mi ta spera ku loke nan trata kuné awor, nan lo trata kuné pa semper.”


text:
ORANJESTAD – Un kuart di pueblo arubano ta dependé di ayudo di kuminda. Pero for di zomer binidero e isla mes mester por yuda e grupo aki i otro hende tambe ku ta lèn riba por ehèmpel e ònderstant spesial (Fase) pa motibu di e krísis di corona.
Esaki sekretario di estado Raymond Knops ta bisa durante di su bishita na Aruba kaminda el a pasa serka Krus Kòrá tambe. “Ta kantidatnan gigante ku pa hopi tempu kaba ta dependé di ayudo di kuminda.” No a disidí ainda si Hulanda atrobe ta bai duna sèn pa ayudo di emergensia. “Pronto lo tuma e desishonnan aki pues mi no por kana dilanti riba esaki. Na mes momento mi ta bisa, i esaki awor tabata mi señal tambe na gobièrnu arubano: un djis nos a yega un aña mas leu; ainda ta trata di ayudo di emergensia? Òf di un situashon ku e pais mes mester tuma pa trata?’
Krus Kòrá ta mèldu ku durante e krísis di corona el a parti 75.000 kuminda kayente na Aruba i 8000 e-voucher ku kua 20.000 hende por a hasi kompra. Tambe nan a sostené 100 bishita di dòkter na pashènt. Otro organisashonnan di ayudo ainda semanalmente ta suministrá míles di hende ku kuminda i komestibel.
Hopi di e famianan den nesesidat no tin státùs legal. Organisashonnan di ayudo na aprel di aña pasá a kalkulá kaba ku e kantidat aki ta mas o ménos 20 mil. Nan no tin derechi riba ònderstant i gobièrnu ta haña ku mihó nan buska yudansa serka e organisashonnan di ayudo, segun promé minister arubano aña pasá. Pero Krus Kòrá no ta haña sèn di gobièrnu lokal p’esaki. E miónes ku nan a haña aña pasá, a bini di gobièrnu hulandes.
Knops ta enfatisá di nobo ku a hasi palabrashon ku Aruba ku e isla for di zomer lo trata tur kos nan mes. “Tur loke ta trata di ònderstant, bijstand, bijstand ekstraordinario, ayudo di kuminda. Esaki no ta un tarea di Reino mas ni tampoko un tarea di un organisashon di ayudo di emergensia manera Krus Kòrá. Esta no den e grandura ku nan ta hasiendo aktualmente. Ta di importansha pa Aruba mes den e tempu binidero tuma tur loke ta asistensia di hende.”
Tokante e personanan indokumentá ku mester di yudansa, e mandatario hulandes ta haña ku Aruba mester hasi algu ku esaki tambe. “Mi ta haña esaki sí un problema ku awor a yega na superfisio bon kla i ku esaki tambe Aruba mester hasi algu kuné. No por ta ku den tempu ku kos ta bon bo ta usa esnan indokumentá den ekonomia i ora ku nesesidat ta grandi i e hendenan aki ta e proménan ku tin ku wanta e sla bo bisa: ya, pero aworakí nò.”
Den e paketenan pa e paisnan Aruba, Kòrsou i Sint Maarten tin komo medida tambe e enfoke riba labor ilegal i tambe kombatí ku trahadó strañero por kuminsá traha na e islanan ilegalmente. Pero Knops ta bisa ku mester bini un ret sí pa sostené hende ku no tin nada nada. “Berdaderamente mester bini un kambio grandi e lunanan binidero.”